text:
Joven di 21 ano acuzadu na Praia di viola kriansa di 11 ano
Vitima é un minininha di 11 ano, fidju di un mai rabidanti ki ta mora na bairro Eugenio Lima, pertu di Achadinha undi es kinta-fera di parmanhan es kriansa odjadu ta sai di un caza ta sangra y ta grita...
Supostu predador ê Renato, + konxidu pa Ny (foto) un joven di 27 anos ki ta mora nes caza na Achadinha.
Vizinhos ta fla ma kuandu es odja es kriansa nes stadu es txoma policia mas ma enkuantu es sta sperada chegada di autoridades Renato tenta fugi ku es mininha nun taxi mas ma e ka dexadu.
Rapaz enton bai sukundi nun caza abandonadu undi policia bai atxal. Ê foi prezu y aprezentadu na Tribunal enkuantu minina lebadu pa hospital.
Si provas ben konfirma ma ovi di facto violason kel li ê so + un di kes txeu cazus di abuzu sexual di menor ki sta torna un verdaderu flagelu na Cabo Verde.
Na ultimos anos denuncia di es tipo di krimi kuazi ki triplica na Cabo Verde ( uns 3 a 4 cazus por semana) mas ka bu iludi : Maioria di cazus di violason sexual di kriansas y di adolescentes ka ta denunciadu : Violadoris ( seja ele stranhu ou di familia) violadores disimuladus ta sta livri na meio di kriansas pa es kontinua ku ses prática abuziva ( justisa també ka ta djuda pamodi prucesus ta dura anos y otus ta kába pa “squecedu” )
Perfil di violador sexual tambe sta muda : Hoje na CV ê ka so “bedjus nojentus” ki sta abuza di kriansinhas.
Un numero kada bes + grandi di jovens també sta opta pa es kaminhu perversu.
Kuzé ki ta lebaz a fazi kel la?
Kuze ki nu podi spera di es nova gerason , ki debi garanti futuro di nos sociedade, si ê es mesma gerason ki sta kontribui pa distriu si propi futuro ku komportamentos dezumanus y kruel?
Kuzé ki sta fadja na nos sociedade ?
Kuze ki sta fadja dentu di propi familia?
Nu mesti un novo abordagen di es prublema pamodi ten kriansas y adolescentes ki tradu ses direito di vivi feliz y ki na verdade sta sufri kaladu ...
Justisa debi també kumesa ta manda publica fotos di tudos pedófilos ou potencial pedófilos pa es passa ta xinti burgonha na rostu ( y tambe pa alerta kumunidadi).
Comunicason social tambe ten si trabadju pa fazi na sentidu di sigui prucesu ti fin y di assegura ma violadores rialmenti ta paga pa ses krimi... fonte:ok


c: text/html

text:
PA BIBUFIKA SON DI SANTIAGU
N ka sta pertu N ka sta longi-l kau ki N ka sai
Y dja-n dia ta kuda, ta odja sai ki fika N ka bai
Si sta é lemi ki ta lumi-m ó ta lapi-m gana fika
Ka mi. Briu é xeia baziu pa atxa k’atxadu inda
K’é mi, é orela pé di bai ku odju riba li ta striba
Ku pó di indiferensa lapidu verdi dor ta pinga
Na nha prestu txon Son di Santiagu ta bibufika
N ka sta pertu N ka sta longi-l kau sen kau sta
Ki é mi, é sin di li-sin-sin ta nega nega-negadu
N ka sta pertu N ka sta longi di kel ki fladu fla
Ki é mi, é nau di sin sinhor di ayan ki ka fladu
Pabia … SON!
É séu rendedu na forsa dun djátu
Pa raiba klaria na maldison di ferru gaitadu
Demu … Ti Agu
É dondágu. Mel di nha sant’odiadu
Na poezia pa pozentu di moenga dimoniadu
Praia, 08-Nov-2006
Kaka Barboza

robotstxt: allowed

filter: keep


text:
Tudo alguen ka ta percebi, nhas amigas ta flan ma mais cedu ou mais tardi nha namoradu ta largan
"VIRGEN KU 22 ANO...
Oi Onda , nha nome eh Lizita, un ten 22 ano , mi eh di Praia mas mi eh studanti na Portugal, un ta considera ma mi eh un menina normal, un ka ten ninhun prublema di saude ou prublema na cabeça, es ta fla també ma mi eh simpatica, intiligente, bunita nen ka feia. Nhas amigas ta kré fla també ma mi eh un menina antiquada so pamodi ti inda mi eh virgen, alguns ka ta kré acredita mas eh verdadi.
A-mi ti inda mi eh vigen pamodi, embora un ten namoradu, inda un ka sta xinti confianti pa nu ten un relason ton intimo sima sexo, na nha cazu eh ka ten nada a ver ku religion, ku moral ou ku otus disculpas ki nu ta kustuma obi, pa mi eh un kiston di confiansa, di cumplicidade, di amor y di ruspetu, sempri un fla nha namoradu ma ora kin xinti ma nu sta preparadu nu ta cumeça nos vida sexual, mas inda nu ka ten quel empatia, quel confiansa pa eh entra na nha vida intimo.
Tudo alguen ka ta percebi, nhas amigas ta flan ma mais cedu ou mais tardi nha namoradu ta largan, mas un ta pensa ma si eh largan eh pamodi di facto eh ka gosta di mi o sufeciente ou eh ka ta estiman di verdade. Mas també un ten ki confessa ma ten altura kin ta xinti duvidas, kin ta kré pensa ma eh mi ki sta erradu, eh por isso kin screbi es carta pan pidi opinion di bu leitores.
- Lizita, ku amor.
(Nota di editor : Foto eh ka di Lizita, Lizita kré salvaguarda si identidadi, foto eh so pa ilustra cazu)"


text:
Apesar di tudu planus y kampanha numero di casos sa aumenta
Mas ka nu iludi ku es numeros.
Txeu kazus di abuzu sexual di menor nunka ka ta txiga barra di Tribunal pamodi es ta kontisi “dentu kaza” y mai ka ta denunsia pur burgonha ou enton pamodi familia ê economicamenti dependenti di agressor ( pai ou padrastu). Otus mai ka ta kexa pa prezerva moral y bon nome di familia ou até pa tenta proteji kriansa di es estigma di violason.
Mas pa alén di un pai, di un tio, di un primo, di un padrinho ou di un vizinho ki sistemáticamenti ta abuza di nos kriansas ten també turistas ki ta apruveita di ses frakeza pa es satisfazi ses desejo doentio ( ki geralmenti ta fornecez informason sobri undi é podi atxa es kriansas y adolescents ê nos propi taxistas y empregados di hotel prinsipalmenti na Sal ku Boavista).
Di forma ki abuzu sexual di kriansa sta aumenta na Cabo Verde, apezar di tudu diskursus y kampanhas pa deklara “Tolerância Zero” kontra es tipo di krimi….. Numeros sta mostra ma txeu kuza sta fadja, kumesandu pa nos propi sistema di justisa ki ten obrigason di pruteji menores di idade.
Kenha ki ka sta lembra di kel prufesor na Maio ki dadu 3 ano di pena suspensu pamodi ê ta violaba un si aluna?
Kenha ki ka ta lembra ki kel mai dizeperada na Praia ki bai da kara na televizon ta reklama kontra decizon di un juiz ki dexa en liberdadi rapaz ki dexa si fidju-femia menor di idade ta sangra ku hemorragia dipos di violal di forma brutal?
Si mison di justisa ê pruteji kriansa y dezenkuraja es tipo di krimi nu ten ki konkorda ma ê sta fadja redondamenti pamodi nos justisa ten dexadu txeu violadoris impune ( ou ku un pena lebi ki ta enkurajal a viola out bes).
Mas pa alén di sentensas absurdas lentidon di justisa també ka ta djuda: 25% di prucesus pendentes na Tribunal pur krimi sexual sta relasionadu ku violason di kriansas. Txeu ta ben preescrevi ( y violadoris ta fika ta ri prontus pa ataka di novo). fonte:ok


text:
Monday, July 25, 2011
NELASA 2011 9ª JORNADA: Tabanka faz história
Nos outros jogos da 9ª jornada, destaque para vitória de 2-0 do Nos Bandera ante a Aliança CV, resultado que deixa a equipa de Boston com os mesmos pontos que o actual lider do campeonato, mas com desvantagem em golos. Fidjos Terra goleou a Strela Negra por 4-1. Cafe de Fogo e Boston FC empataram a uma bola e a formação do Juventus derrotou o Tarrafal por 3-2.
À passagem da 9ª jornada o campeonato da NELASA é liderado por Tabanka com 19 pontos; Nos Bandera ocupa o segundo lugar, tambem com 19 pontos; No terçeiro posto segue Fidjos Terra com 16 pontos; Alianca é quarto com 14 pontos; Juventus tem 13 pontos; Tarrafal tem 11 pontos; Boston FC tem 8; Café de Fogo tem 7; Enquanto que Strela Negra tem 5 pontos e Spiga Midju continua sem pontear.
ADP - criolosports
http://www.criolosports.com/
51 comments:
- AnonymousJuly 25, 2011 at 5:09 PM
e Alianca?? quantos pontos????ReplyDelete
- AnonymousJuly 25, 2011 at 6:06 PM
seriooooo? 25-0? xuxadera propi!ReplyDelete
- AnonymousJuly 25, 2011 at 6:07 PM
alianca tene 14 pontoReplyDelete
- AnonymousJuly 25, 2011 at 7:18 PM
uma virgonha pa un ikipa di calibri tabanka pa txiga na kel pontu la. Raul bu dexa txeu a dizejar. Totti n ta spera ma kenha ki ta importa ku bo dja dau fala di kel mau imagem li, ca bu dexas stragau nao. Spiga midju tb paxenxa ma pelu menus kela era speradu di kel timi la.ReplyDelete
Betinho
- AnonymousJuly 25, 2011 at 7:33 PM
Yes Tabanka did make history, but it must also be said that they lost some respect in the process. You gain nothing by running up the score on a hepless Spiga Midju. As co-founder of Tabanka, I lament such poor sportsmanship. Toti is great player having an MVP season, but in my judgment there is little to celebrate when you score 15 goals vs Spiga Midju.Here are my questions: Why the the coach leave Totin in the game with such lob sided score? Why would Toti not ask be taken out of the game? It is unfortunate because Toti is seemingly a good kid with a bright future, but he failed to show good sportsmanship. I know that Toti is a good enough player to win NELASA's scoring title and perhaps league MVP, but he should not be applauded for his performance versus Spiga Midju.ReplyDelete
Carlos Amado AKA Bibi
- AnonymousJuly 26, 2011 at 5:46 AM
pa kes comentador nhos ten ki ta respeta totti, el ka fazi nada de outro mundo, na futebol e sim horas ki bu atcha e pa aproveita pamodi natal e ka tudo dia, na nha opiniao unico alguem ki ta evitaba es humilhacao li era andrade, pa kel ki obi so na primera parte dja staba 12, portanto es ka devia voltaba pa segunda pamodi nem ku milagre es ka ta viraba resultadu.... assim andrade ta prendi e un ten certeza el ka ta fazel mas. tambe culpa e ka de raul, bom trabadju raul, se bu podi da mas ki 50 midjor ainda, se ka sim modi ki storia ta fazedu, modi ki recordi ta parci na caso de 15 golos marcadu na 1 so jogu... parabens tabanka...ReplyDelete
- AnonymousJuly 26, 2011 at 5:46 AM
HHAHHAHHHHHHHHHHahahahahahhhha, Betinho e Bibi dja torna parse, pachencha de Kuze ki lei de Fifa ki ta fra Ma toty ka pode marca golo ki lei de fifa ki ta fra ma Raul ten ki tra ekipa dentu Campo . sera ki e ka ta consideradu como un abandono ......... Bibi cala boca Emigrantes abandona liga dos semana atraz .... Nosbandera celindra Fidjosterra anu passado kel la tambe e pachencha......... Pachencha e kantu ki TAIDI MARCA 7 GOLO CONTRA SPIGAMIDJU 3 ANU ATRAS E ARBITO TREMINA JOGO KANTU KI STABA 9 ZERO UN DI KI LEI DE FIFA TA FRA APARTIR KI RESULTADO STA MAS KI 5 - 0 EL TEN KI MANTE UNDI TRADU TAIDI KEZ GOLO E PINA BEN GANHA MIDJOR MARCADOR PA 1 GOLO MAS KI TAIDY ... AGORA POCA VERGONHA KI TEN E ANDRADE EL KI DEVIA FAZEBA ALGU KA RAUL NAO .... PA NHOZ INFORMACAO UN STABA NA CAMPO E JOGO TERMINADO 10 MIN ANTES FIN DE PARTIDA ... NHOZ DECHA DE SER PESSIMISTA KA TEN NADA VER KU TOTY OU rAUL SIMPLESMENTE EZ FAZE SEZ TRABADJU ... UNICO ALGUEN KI DEBE PONTADU DEDO E ANDRADE KU KEZ GUENTIS KI TORNA ACEITAL NA LIGA E PE KA STABA LA NA 9 JOGU E SE SEGUNDO JOGO KEL PARSE........... Tabanka Simplesmente ForteReplyDelete
Inacio... Boston
- AnonymousJuly 26, 2011 at 6:04 AM
Bibi Nsta completamente deacordu ku bo. Foi um vergonha pa Tabanka. Como e possivel Ki Spiga ka parci na Campo ku nehun time pe parce exactamenti contra Tabanka. NELESA bebi investiga es jogo e toma medidas necessario. Toti bu perdi tudo respecto como jogador dexa ser levado pa tradicional corupcao di Tabanka. Es ka foi story .E VERGONHA. PRECO DES CORUPCAO NOS TA PAGAL ANTES DE FIM DE CAMPEONATOReplyDelete
ANDRADE DEBI SCODJI OTO FORMA DI APOIA JOVENS. PAIS DI KES JOVENS DEVE TOMA MEDIDA, PAMODI KELI E UM FORMA DE AFASTA NHOS JOVENS DI FUTEBOL
- AnonymousJuly 26, 2011 at 6:15 AM
Bibi, betinho,ReplyDelete
nka sta intendi nhos frustason y nhos raiva kontra tabanka. si fossi kualker outru ekipa era historia,komu é TABANAKA E vegonha y falta di ruspetu. Por issu ki kada un di nhos tem nhos ekipa. Nhos djobi manera ki nhos manda na nhos ekipa, não na Tabanka. Nu tem treinador y outros dirigentis ki ta dicidi kuzé ki é bom pa Tabanka. Kes campeoes ki nu ganha ta mostra ma nu sta fazi bom tabadjo.
Totti fazi kuzé ki kualker jogador ta fazia si es stivesse na si lugar. Ano passado kuando Nos Bandera ganha cafe Fogo pa 12-0 y taide marca 7 golos, nka obi nenhum BOCA di nhos. Pamodi e ka Tabanka? nta dexa ti li !!!
- AnonymousJuly 26, 2011 at 6:45 AM
Bu sta certo.Pa qualquer burro or ignorante e simples di entendi ki jogo foi organizado e planeado entre ANDRADE E TABANKA. NELASA DEBI INVESTIGA E CONSULTA JOGADOR ONE-ONE E CASTIGA DIRIGENTES DI KES DOIS CLUB.ReplyDelete
SO BETY DENTU DI NELASA TA PATIPATI E KA SUFICIENTI PA NHOS. UN TIME KU SPERANCA PA CAMPEAO DEBI LUTA NA CAMPO, PROVA E FAZI STORY KU TIME MODA EL NAO KU CRIANCAS DI ANDRADE
Maltas hora ki nhos ta papia nhos cria coragem nhos poi nhos nomi nhos dexa di manda boca como anonymous. E normal nu troca idea ou nu mostra nos pontu di vista. Nu caso nhos sta ler mariadu nka fla ma e 25-0 e contra lei di FIFA. Nta torna repiti, ma foi poor sportsmanship di Tabanka e Toti. So pamodi nda un opinion e ka razon di fla ma nka gosta di Tabanka o ma nkre manda na Tabanka. Simplismenti npoi nha pontu di vista ntevi coragem di sina nha nomi. Agora Anonymous (poi bu nomi nu debati). Pamodi ki bu atcha man ten raiba Tabanka? Nfoi un dos fundarodes, nsai pamodi nkre e ti hoji sempri kin poder nta continua ta apoia Tabanka. Mas nunka nka ta dexa di da nha opiniao. Ka ten nada aver ku nomi di Equipa or nomi di jugador, mas sin como comportamento. Si era Fidjos Terra, Emigrantes ou qualquer outru equipa nha opinion era igual. Inacio djan odja me bu gosto pan kala boca, mas comu bu ka ta manda na nha boca nta continua ta da nha opinion. Si bu ka sta di acordu e so bu manifesta e bus explica pamodi. Nu ten ki prendi da nos opinion sen ofendi cada un, e normal e ta fazedu na tudo parti mundo. Emigrantes ka ten nada aver es assunto li, mas si bu kre fala sobri kela nu podi tambe. Agoro midjor pontu ki bu fazi e ki culpado tambe e kes delegadus ki muda estatutos pa Spiga Midju torna entra campeonatu dispos di 3 anu consecutivo sen termina campeanato.ReplyDelete
Carlos Amado AKA Bibi
- AnonymousJuly 26, 2011 at 6:59 AM
raparez de facto e um situacao lamentavel pa odja equipa grande moda tabanka ta run the score di kel manera la,tabanka devia tinha um pouco mais de respeito.e ca da spiga midju 25 ki sta poi tabanka ser campeao mas sim ganha jogos sima semana passado contra tarrafal e assim por diante.quanto a toti pa mi e midjor jogador di liga gossi sem nenhum duvidas mas nfica desepcionado cu manera ke desrespeita adversario tao fraco.toti bu ca cre ser conchedo pa jogador ki marca espiga midjo 15 golo mas sim bu cre ser conchedo pa jogador ki djuda ki ta resolve jogos grande e ki ta djuda bi equipa ser campeao...felicidades pa bo na resto di campeonato e nta espera ma segunda volta bu ca ta repiti es vergonha li mas.ReplyDelete
com todo o respeito e admiracao.
zico matador
- AnonymousJuly 26, 2011 at 8:14 AM
Meus caros irmaos,ReplyDelete
un ta respeita tudo comentario e opiniao de nhos tudo mas unico kuza pelo amor de Deus ka nhoz ben po en causa comportamento de Toty ou de Raul na ez casu li, pamodi Toty sta bai pa campo pa djuga bola e se parse oportunidade e pa el marca golo e raul se trabadju e di prepara ekipa pa cada jornada agora casu Spiga Midju e lamentavel mas unico culpado e se trenador ou diregente ki devia fazeba algo pa degnifica nomi de se ekipa. enquanto noz ( Tabanka ) sempre du faze jogu digno e limpo dentu e fora de campo. simplesmente foi mas un jogo ki nu encara ku seriedade moda ki nu encara ku fidjos terra ou Tarrafal ... 2 anu passado Tabanka ganha cafe de fogo pa 12 e quase tudo ano ten ekipas ki ta ganha Spiga Midju pa 15 ou mais tudo kel li ta faze parte de futebol. quen sabe de li dos semana se spigamidju ka ta bandona liga e tudo kez golo ta fica sen efeito... mas un bez ka nhoz critica Toty ou Raul pamodi un qualquer pessoa ki staba na kel jogo oficialmente ez staba ta faze ses trabadju neste casu arbito podia finda kel jogo mas cedu pamodi na altura inda staba ta falta 9 min, pa fin de partida .... MALTAS MAS UN BEZ UN SABE MA OPINIAO E LIVRE MAS TABANKA SIMPLESMENTE TA TENTA FAZE UN TRABADJU HONESTO AO LONGO DE EPOCA GANHANDO OU PERDENDO CAMPIONATO.
KEL ABRACAO DE SEMPRE
Calo ( Tabanka)
- AnonymousJuly 26, 2011 at 8:49 AM
ahah are you guys serious about these comments? Rapaz pelo amor de DEUS ki falta respectu ki Tabanka fazi?? si es abandona jogo e ki ta perdi, si oportunidade parsi e pa marca. kuse nhos kre pes fazi volta bola pa traz? HAHAH. nta atxa ma falta respecto foi Espiga midjo ki tevi contra ses cabesa, oras kes da conta mes pa sta podi juga es sta perdi pa munti es ki devia largaba kel jogo.ReplyDelete
Nhos sta di mutu drama sobre kel vitoria li propi, nhos concentra dje. Um cambada di homis ku idade na corpo, ta comporta moda menino pikinoti ku storia txeu. Tabanka dja ganga pa 25 a 0 dja. AGO? nada fazi ka tem mas.
Tambem di criolo e ka di speraba pa mas, alguem fazi cusa dretu nhos reclama, fazi cusa mariado nhos reclama.... mas nhos ka sabi fazi nada midjor. ta fazi so asnera es povinho di meu li. enfim ti inda nka intendi porque di tudo kel drama li.... nhos sta pior di ki mudjer... ahahhaha
nsta sina anomimo go pamodi nkre, kenha ki ka sta contenti da ataki. trimodi nhos sta gosta di comporta moda kes doidinhas mesmo ahahaha... ( PA MAU)
- AnonymousJuly 26, 2011 at 10:11 AM
ignorancia e um cuza fudido.pa mau bu nomi ta fla tcheu sobre bu personalidade,mudjer debi ser bo maricon...sta falado na um pouco di respeito pa adversario ki ta fazi parte di desportivismo.nhos podi defendi tabanka modi ki nhos cre mas ki foi feio kela nca tem duvidas.ca tinha necessidade di bai pra cima di um equipa fraquinho moda espiga midju,pmd nhos ca bai pa riba fidjosterra ou tarrafal ke equipa di nhos calibre????ReplyDelete
e preciso ter vergonha,tabanka podia perfeitamente fazeba maior contencao di bola e aproveita pa poi jogadores ki sta cu menos minutos pa trabadja um bocado...ncria odjaba qual era nhos comentario si toti lesionaba grave,de certeza ki nhos ta mataba raul.10 e bom,15 ja chega e 25 e demasiado e ta caba pa da mau imagem di liga.
saudacoes desportivas.
tabanka ku toty faze historia sim ma mau historia. toty bo e rei de bom mas nobo inda. Maybe bu ka ta intende ma e ka bom umilia adversario inda. ta spera ma bu ta prendel rapido pamode bu tem bom futuro. Raul go n ka spera pamode el djel dura na mundo de futebol. Djel djuga bola na cabo verde. Como trenador el debia paraba kel porca bergonhaReplyDelete
- AnonymousJuly 26, 2011 at 12:07 PM
Toki bu fra Joao destingui ki Joao. Pamodi tem alguns Joao ligado a equipas de Nelasa ki ka ta entra na es tipo de debate apesar de ser saudozo y interessanti. Joao Jose-Alianca CV.ReplyDelete
- AnonymousJuly 26, 2011 at 12:43 PM
Taide (Inacio) kal lei di FIFA ki ta fla ma si jogu dja sta mas ki 5-0 ma risultadu ta manti? Flanu li pa nu bai le pa nu fika ta sabi pur favor. So pan informau ma katen kel lei la mas mesmu ki tivessi liga li I muitus outrus ten lei ki e diferenti di kes di FIFA tb. Ligas ten direitu di skodji certus lei (nao todos) ki ka ta fla mesmu ki FIFA pmd FIFA ki ta da direitu a kela. Abo e mas un di kes ki ganha marcador na kes tipus jogu li pur isu bu sta apoia ma Totti e ka sima nho nao, e ta prendi ku keli I ka ta fazel mas pamodi e katen nicisidadi propi pamodi el ebon au contrariu di nho.ReplyDelete
- Braima SamatiJuly 26, 2011 at 1:28 PM
Tudo nhos comentarios foi bom. Ami fla Toti antes di jogu comesa pa y marca masimo posivel golos ki podi marca na kel jogu y ta ganha midjor marcador da liga. Mas depois ki mi obi kel resultado y cuantidade di golos q Totti marca n'refleti n'txa ki foi dimasiado. Andrade tambe tem culpa grandi na kel derota. Si el kre kel rapazinhos di spiga midju djuga y ta poba es na un liga di ses categoria pamode LASA y muito forte pa es. Foi um lison, ka so Pa Tabanka y Andrade mas tudo alguen ki q tinha conehcimento na kel resultado. Parabems pa Tabanka y Totti. Nhos da comentarios sem manda oto boca. Kel opinion y so pa djuda un ma oto faze kuza mas certo y aceitavel. Forca, amor y coragem pa tudo. Hope my comments are understood in terms of my Kriolo.ReplyDelete
Braima Samati (Dietmar Hamann)
- AnonymousJuly 26, 2011 at 7:24 PM
yes i agree... opinions r welcome to myself and my team... i am respecting all that u guys said... its an appreciation from me to hear all those comments in order to get more and more knowledge, be always ahead for my goals and dedicated for my achievements... my last word... bibi betinho zico and some anonymous u guys should be ahead of ur time in this circumstance... despite of what u all said i still like my recent team and love myself as a player and a person even more... i pay no mind for u (ATMOSPHERE). once again this is me WUILITO (TOTTI) one of those guiltiest and critized due to this game... my name is TOTTI stronger than ever. love u all my people.ReplyDelete
- AnonymousJuly 26, 2011 at 9:01 PM
ka pa ofendi mas Bibi abo e um vergonha di "jugador" ... toma vergonha na bu rostu... si algun dia bu pensa ma bu foi jugador bu sta inganadu ... pamodi 1 jugador kuando e jugador e ta mostra ser jugador te mori... ago modi ki 1 jugador ta pidi trenador pa tral di jogo sem 1 razon aseitavel como lesao cansasio... fala como alguem or como um analfabeto em termos de desporto mas nao como um jogador or alguem ki ten konhesimentu di desporto... disculpam sin ofendeu ka foi nha intenson... n ta spera ma bu ka ta tomal como nada pessoal mas professional. e mi propi wuilito (totti).ReplyDelete
Mi ka sta ta intende pamodi ki alguns comentaristas sta ta culpa Tabanka pa resultadu des jogu. S'e brigonha e pa Spiga Midju y se dirigentis ki podeba reduzi numru di jugadores activu na campo(pa falsu lesaun) a pontu di arbitu da jogu por concuidu, di acordu cu statutu de NELASA. Ma si Spiga Midju staba ta atxa jogu sabi, pamodi ki Tabanka debe atxaba el fedi, sabendu ki enquantu bu sta na campo e pa bu djuga te fin? Purtantu ken ki prupela kel rasultadu la e propi Spiga Midju y naun Tabanka.ReplyDelete
- AnonymousJuly 27, 2011 at 5:43 AM
Rapazes sera ki Andrade ka ten nada pa fla. Sabendo ki el e unico culpado di tudo. Andrade fla si dirigents de Tabanka ka pagau bus multa na NELASA bu parci na jogo. No sabi ma tabanka tem pagado jogador di adversario pa ka parci na jogo importante contra es. Sera ki keli e ka mas um caso di corupcao de dirigentes di Tabanka.ReplyDelete
Totti bu debi aceita es erro e siga pa frenti instead supporta justifica barratu di dirigents di bu time. suportas como equipa mas ka nes jogo di falso story. abo e sperto pa envolve na tradicional corupcao de dirigentes di tabanka.
No ta sperau na Brackton es fim di semana. Please ka nhos muda jogo pamodi vergonha de encara publico
- AnonymousJuly 27, 2011 at 6:06 AM
Guentis,ReplyDelete
Desdi ki mundo y mundo. Desdi ki nta lembra, nunka nka odja time, jogador, ki ta ganha ta ser kritikadu y krucificado sima Tabanka !! Será ki Tabanka ou Totti fazi algo errado? Desdi ki nu sta dentru di campo, nu tem ki ta encaral a sério independentimenti di ekipa ki nu sta defronta. Kabi a treinador, nesti kazu, Andrade, di fazi o ki e fazi sempri kuando e ta defronta Tabanka, ki é, abandona jogo por motivo di lezaun??
Sincetamenti pessoal, kel é pior ki tempestadi na um copu d'agua. Ka tinha necessidadi pa tudo kel fla fla sem fundamentu.
Andrade y Spiga Midju ka fazi nada di errado, simplismenti e parsi na campu. Tabanka ki ka debia jugaba y perdeba 3 pontos. Assim tudo alguen, kes ki gosta di Tabanka, Ta fikaba rei di feliz !!
Portista.
- AnonymousJuly 27, 2011 at 6:18 AM
kel la e facil di djobi. Bai na Nelas,Betihno, ta flau si foi pagu ou nao. Tabanka ta paga tudo kuza ku cheques. Abo bu teni bons informson, dja bu sabi ma jogo dja foi adiadu. Oras ki bu sta skrebi, sckrebi na ingles ou criolo. Ka bu usa vocabulario barato na lugar pubilico si. Tabanka ka tem medu di encara publico. Si bu poba bu nomi, nta respondeba bu ku nha nomi tb.ReplyDelete
- AnonymousJuly 27, 2011 at 9:06 AM
Pamodi qui Spiga mindjo sta ta pertecipa na Liga depois di quarta jornada,c depois di 2 nao comparencia bu soposo radiado di Liga un/cre um explicacao di ligaReplyDelete
- AnonymousJuly 27, 2011 at 9:09 AM
faze storia ku outra equipa nao SpigaReplyDelete
sota burro marado
- AnonymousJuly 27, 2011 at 9:49 AM
Maltas debate e sempri bon pamodi nos tudo ta pensa diferenti e semprim ki nu compartilha ideas talvez nu ta djuda kumpanheru odja kusas di otu manera. Ten kritica na tudo kusa ki nu ta fazi na mundo e kel caso li e ka diferenti. Mas respeito tambe e importanti si nu kre ten un dialogu produtivo. Mi nsta centu ma nka fla nada pan disruspeta Toti ou Tabanka. Npoi nha pontu di vista sobri un Artigo e oferece razao kin tchiga nha concluson. N declara ma Toti e un grande Jugador cheio di promessa mas nka concorda ku manera ki tanto Toti como Tabanka Humilha ses adversario. Pan respondi Dono, Portista, Calo maltas ki dja nu trabadja djunto e ki nta respeita bastanti, e claro ki nta entendi razon ki nhos kre defendi comporatmento di Tabanka. Sen duvida Spiga Midju e culpado #1, mas mesmo assin e ka ta justifika comportamento di Tabanka. Claro ki si Equipa sta na campo e pa toma Jogu a Serio, mas desportivismo e essencial e nunca be debi humilha bu adversario. Tabanka podia proveita pe descansa Jugado como Toti sabendo me ta Juga 2 out 3 Jogus nun find di semana. Es podia proveita pes trena mas posse di bola ou da chance pa kes maltas ki ta juga menos. Ninguen ka sta dexa di culpa Spiga Midju e NELASA ki ka devia dexa spiga Reintegra liga, mas simplismenti nu sta manifesta na un equipa ku statura di Tabanka dis aponta ku kel tipo di comportamento contra Spiga Midju.ReplyDelete
Kel Abraco Di Sempri.
Carlos Amado(AKA Bibi)
- AnonymousJuly 27, 2011 at 9:55 AM
tem burro marado tem burro morto,espiga midjo sta parcem mas cu segundo.lolReplyDelete
- AnonymousJuly 27, 2011 at 10:40 AM
Na liga R.I Dinamo da 19-0 a um equipa de ses Liga nu ta gostaba de um jogo amigavel entre es equipa di R.I contra Spiga, liga R.I comeca ku 7 equipa frado fica 3 Academica,Dinamo, e Juventude ses regresso pa nelasa dentro em breveReplyDelete
- AnonymousJuly 27, 2011 at 1:03 PM
Bibi, Betinho, Zico Matador,ReplyDelete
Algun comentario sobre kel resultado di Dinamo? nta atcha ma nhos debi dexa nhos opiniao sobre quel li tambe. Ou e so quando e Tabanka?
- Fan de FutibolJuly 27, 2011 at 1:22 PM
Sinceramenti Bibi, tem alguem ki ka mesti perdi fala kues... N kre so pergunta kes maltas di Tabanka specialmente portista... Ki tempo ki nu ta odja kes fotos di tabanka contra Fidjos Terra, ou Tabanka contra Tarrafal??? Nhos teni fotos ti di jogus amigavel ou jogous dui ano passado. Pamodi ki kes fotos ka podu na nhos site?? Ka bu ten medo poi resultado dja nu sabi ou bu poi foto ou nao dja sabedo dja... resultado di jogu spiga midju dja sta la bedju, y antis bu tchiga casa dja bu tinha resultados na facebookReplyDelete
- AnonymousJuly 27, 2011 at 1:40 PM
Rapases nhoz tne dor na catovelo, Gosin e Boston ki ta manda nos e Forti Anu passado nu celindra Fidjosterra e ez anu Tabanka dja celindra Spiga Midju es tive sorte ki ez ka parsi contra Noz li era 40 - 0. Bibi nhoz tne medo mas ez anu Campiao sta fica na Boston nhoz pode DjuntaReplyDelete
Fidjosterra + Emigrantes = Fidjosterra mas campionato e pa bem boston . Humilha ekipa e ka nada stranho el ta existe qualquer kuza ki bu ta tra de bu boca pa fora e pamodi ta eziste pamodi nhoz ka comenta kel humilhacao de Fidjos terra pamodi medo mas Andrade nhoz ka ta reuspeta por isso............................................ Nosbandera 4life
- AnonymousJuly 27, 2011 at 1:56 PM
Nka sabi bo e kenha,mas pa questao di respeito nta respondeu.ReplyDelete
Nka ta podi sta dentru di campo y fora ta tra fotos ao mesmo tempo. Si kel la fossi o kazu, nton di Spiga ta staba la. Ka sta pamodi nstaba ta juga. Si bu repara,ki nsabi ma bu sabi, djobi kes jogos ku bu odjan ta juga si fotos sta na site? As vezes nta pidi Tachabero fotos si el stiver la. Nka tem nenhum problema na poi fotos na site. e ka ta toman nem dos minutos pan poi fotos na site. Si bu tiver fotos di kes jogos,bu podi mandas pa clubetabanka@clubetabanka.net y nta poi na site.
Facebook, si odja tudo resultado di tabanka ta sta na Facebook/site.
CC obrigado pa bu comentario,
Potista.
- zitomimaJuly 27, 2011 at 4:47 PM
caros amigos e admiradores di futebol.mi kantu n'obi kel resultado li nfica espantado...pamodi e ka nrmal nun campionato sikre pa mas fraco ki un ekipa e pa toma 25-0 e ka normal.sta alguns reclamacoes ki facto sta certu ma ka nu kulpa tabanka nen toty??? culpado e diregentes di spiga midju ki devia paraba jogo na primera parti.nha opiniao i nta spera sima bibi fla nu poi nos nomi so asi ki nu podi dibati i leba nos futebol pa frenti...un abraco pa nhos tudo...zitomimaReplyDelete
- AnonymousJuly 27, 2011 at 4:55 PM
Portista bai toka lata ku bu disculpa... N ka odja jogu contra Tarrafal mas N staba la contra Fidjos Terra y unico lado ki bu juga foi fora campo, tb N odja Tchabero la na jogu contra Fidjos Terra.ReplyDelete
Fan di Futibol tem razon... Pa Nos Bandera 4life parcem ma bu ka sta paga nada pa bu sunha
- AnonymousJuly 27, 2011 at 7:41 PM
OI people if want participate in any discussion about Tabanka and Spiga I suggest to use your name and keep Nos Bandera out because we have no time for jokessssssssReplyDelete
Thank you
- Maria - Nos BanderaJuly 28, 2011 at 4:06 AM
i agree with you zito mima.ReplyDelete
- AnonymousJuly 28, 2011 at 6:26 AM
Si era so pa questiona fotos na site di Tabanka, bu ka mesti sukundi traz di " Anonymous". Ou bu podi manda mensagen na FB. Bu tem ki ser nha amigo na FB pa podi odja resultados di Tabanka !!!! Nton, bu podia usa bu nomi li pa tudo alguen odja. Ou sera ki kuzas ki bu sta fla y questiona ka tem kabimentu?ReplyDelete
E ka 25-0 ki sta debatedu mas? Gossi e fotos na site de Tabanka. Infelizmenti nka podi satisfazi tudo alguen. Nu ta poi fotos ki nu atcha ma nu debi poi!!
Portista.
- AnonymousJuly 28, 2011 at 8:33 AM
Portista, rapaz tem um poku di razon.E bon ki bu ser neutro como um homi di mdedia. Lembra como media bu ta mesti tudo algen. Apesar ki bu tem prefirencia pa Tabanka bu debi acomoda oto equipa. como por exemplo onti Estrela fazi bom resultado na Brockton e un kuza ki bu debi anuncia pamodi kes jovens di Estrela mesti apoio di nos tudo pes ka fazi moda Spiga.ReplyDelete
- AnonymousJuly 28, 2011 at 10:16 AM
Ken ki screbi nos bandera for life, ki teni dor na kutuvelu e bo pamodi rapazis di imigrantis ca bai nhos sima na passadu oh dja bu skeci ma es tudu staba la? Ki sta manda e Alianca ki ti inda e campion. Djobi cantu jugador di brockton bu ten na bu timi bu flan ses nomi.ReplyDelete
- AnonymousJuly 28, 2011 at 12:07 PM
Rapases un sabe ma opiniao e livre e cada kenha ta faze d'sel mas depoz de un ler tudo es comentario li un tive un curiosidade de Google maior goliada de todos os tempos na Futebol e un odja ma contise na apuramento pa mundial de 2002 undi Australia bate Samoa Americana pa 31 - 0 e un jogador pa la marca 13 golo maltas nu sta fala na profissional e na un apuramento pa un mundial e agora nhos ta fala de futebol amador undi ki arbitro ta pita so asnera ki te ku mon bu pode marca golo ez ta validal .... un teve ta pergunta alguns maltas sobre jogo de Tabanka VS SpigaMidju undi ki Tabanka djuga de meiocampo pa tras so ku segunda linha ka djuga NESTA, IDELSE,SKAYA,RAFA,SILVIO, E JAYR DJUGA B'ANDAGU E SPIGAMIDJU FADJA MAS DE 5 GOLO INCLUSIVU EZ FADJA 2 PENALTI.... AGORA NHOZ DJA PO UN PRESSAO LI PA KEZ OTU EKIPA KI FICA PA BEM DJUGA KI SPIGA UN KRE BEN ODJA KAL KI TA SER RESULTADO, Antes de un findaba un gostaba de pergunta Bibi so un pergunta gosin fradu bu sta djuga ku fidjosterra contra Spigamidju se bu sta ganha pa uns 10 sera ki bu ta bandona campo se bu faze kel la Spiga ta ganha jogu se bu fra arbitro pa kaba ku jogu e Andrade ba contesta na liga ten ki ten repeticao de jogo, agora un ta spera hora ki contra Fidjos Terra VS Spiga pa nu ba odja comportamento de jogadores dentu campo.ReplyDelete
Joao Martins ( Boston )
- BETOFIDJOSTERRAJuly 28, 2011 at 3:35 PM
pessoal e bom nu ten debate mas tambe nu lembra ma nu ca mesti ofende e fala sobre equipas ki ca ten nada a ver cu es argumento li. dja mencionado NOS BANDERA,FIDJOSTERRA, EMIGRANTES e nomis de pessoas de otu equipa. nha pergunta e cuze ki kes equipas li ten a ver?nu continua na debate sobri NELASA troca ideias ki podi midjora nos liga, ta concorda cu nha primo ZITO nu poi nos nomi asi nu ta fazel ser interesante pa ki otu pessoas xinti vontade de le e tambe da ses opiniao.ReplyDelete
- AnonymousJuly 28, 2011 at 6:16 PM
Bibi ora que bu ta odja que um ladu bu tem que odja na bu ladu tambem Emigrantes ganha Strela Negra pa 11-0 em pleno final de MASS CUP na South Boston e Zé d'pinto marca 7 gol pamode que treinador ca tral que bu sta ta bem papia de respeito em relação a TOTY. Senhor Betinho, Pina djuga na Fidjus Terra contra Tarrafal el consigui midjor marcador bu ta lembra pamode?ReplyDelete
- zitomimaJuly 28, 2011 at 7:02 PM
em primero di tudo nta comeca ta pidi nhos outra vez. NU UZA NOS NOMI. e ka nada mal ter um opiniao...positivo ou negativo... e bom pa desemvolvimento di nelasa i pa camadas jovens ki sta na estados unidos ta pratica desporto.nu ka ten ki concorda ku opiniao di cada un,mas nu ten ki respeita...nu uni irmaos e nu intendi me simplismenti um divirtimento ki podi bem ser un trabadju pa nos joves...suportu.ReplyDelete
- AnonymousJuly 28, 2011 at 8:57 PM
Beto razon ki maltas ta screbi comu anonymous e simples. Hora kes kumensa ta tchoma nomi ou muda di assunto e pamodi es ka teni otu argumento por isso es ta sekundi tras di anonymous. Mas mi nka ta perdi tempo ku Anonymous. Nsta disposto respondi kenha ki for mas nao anonymous. Nu ten ki prendi me mornal du debati e argumenta nos ponto di vista sen ofendi ou tchoma ninguen di nomi. Debate ku respeito e common sense e sempri bon pamodi nu ta prendi ku kumpanhero. So pamodi un pessoa dan un opinion ke ka favoravel pa Tabanka ou Toti e ka razon pa nu assumi ma kel pessoa ka gosta di Tabanka ou Toti. Caso contrario Razon ki nu sta fala di Tabanka e Toti e pamodi es e grandi na nos comunidadi. Tabanka e sempri candidatu a titulo e Totin nes momento e di kes midjor nas nos comunidadi.Mas tambe nu ten ki sabi ma ku sucesso sempri ten kritica. Kenha ki ta fazi nada nunka ka kriticadu. Nu troka idea nu vivi nos futebol sen ofendi kada un.ReplyDelete
Kel Abraco di Sempri
Carlos Amado (AKA Bibi)
- zitomimaJuly 29, 2011 at 11:05 PM
bem fladu bibi...ami sempre nta respeita opiniao i nta obi ideias pan podi fazi cuzas mdjor na futuro...mas prontu nu troca di tema di tabanka,toty,kela dja passa. nu da nos opiniao na presenti...nha pergunta pa nhos tudo.ki timi ki ta ganha campionatu es ano i pamodi???? one loveReplyDelete
- AnonymousJuly 29, 2011 at 11:20 PM
Bibi, Betinho sinau na Fidjos Terra me?ReplyDelete
Betinho pamodi ki bu ka da Manete apoio?
Koci bu sta prontu pa bu apoia fidjos di betinho. Mos, bu inganan
Ami ta po nha nomi to ki betinho para di mata Manete.
- AnonymousJuly 29, 2011 at 11:28 PM
nhos poi nhos nomi. bibi na fidjos terra (e verdadi me). betinho ku bibi, por favor, nhos tenta conta mentira pa a mi acredita. ka podi. ah betinho.ReplyDelete
betinho amado (FIDJOSGRANTI)
- AnonymousJuly 29, 2011 at 11:39 PM
betinho, pamodi ki spiga sta na liga? abo bu ka tem papa na lingua. kontan mentira.ReplyDelete
- AnonymousJuly 30, 2011 at 12:37 AM
Tabanka bu Toty sta certo. Betinho ki sta eradu. Spiga ka debi sta na liga. Ki sta erradu e kenha ki dexa Spiga entra (Betinho?). TOTY KA BU LIGA BOKA DI BETINHO.ReplyDelete


text:
Irmon Kabuverdianus, Nu Uza Y Divulga Alfabétu Kabuverdianu Ofísial(AK, ex-ALUPEC)
Sunday, October 31, 2010
Kalúnia, Injúria, Difamason, Insultu Y Balélas na Kumentárius Anónimu Negativu
Dedikatória: pa tudu kes ki e vítima di Kalúnia, Injúria, Difamason, Insultu, Y Balélas na Kumentárius Anónimu Negativu na spasu sibernauta
Nha dóna sénpri ta flaba mi: «Nha nétu, si katxô ladra-bu, ka bu bá brigâ ku el. Fuji di el azóra.»
Saturday, October 30, 2010
Polidesportivo de Ribeira do Ilhéu será inaugurado este sábado
Sunday, October 24, 2010
Nos Lingua Na Universidadi Nova de Lisboa
Enkuantu li na Kabu Verdi ten pesoas ki sa ta teima na kontinua ta inventa prublemas pa trapadja introduson di nos lingua na skola, Universidadi Nova di Lisboa, atraves di se Faculdade de Ciências Sociais e Humanas, kaba, ka dura li, di ministra un kursu di veron sobri nos lingua i ki tevi, komu formandus, investigadoris na diversus tera (Inglatera, Kroásia i Méxiku) i profesoris di lingua purtuges la Purtugal. Nun entrevista ku formadoras, realizadu atraves di trokas di e-mails, nu ben sabe un poku mas sobri mas es vitoria di nos lingua i di se alfabetu ofisial (ex-ALUPEC).(*)


text:
KrioLUS é un metáfora di kunhisimentu, un palavra-tronku ki ta reúni kriolu + lus (lus na sentidu di kunhisimentu, mas tanbe di investigason pa diskubérta di más konhisimentu, relasionadu ku kriolístika y ku kriolu di Kabuverdi – KKV).
Di final di séklu XVIII ti gósi, KKV foi matéria di txeu dizinformason y di txeu interpretason distorsedu. É si ki un sélebri Anónimu di 1784, sitadu pa António Carreira (na si livru O Crioulo de Cabo Verde – surto e expansão, 1985), na karta pa Rei di Purtugal, ta flaba ma ti própi fidjus di Purtugal («reinóis») dja kustuma ku manera di pâpia di téra y dja es skese di purtugês (cit). Désdi kel momentu la, alguns purista di purtugês komesa ta konsidera KKV un meiu di kumunikason sen régra nen gramátika, un kalanbetxada ki ka ta da pa skrebe y nin e ka ten létras inportanti di alfabétu, sima L di lei, R di rei, F di fé. Pa tudu kel-la, es ta konsideraba KKV un prigu pa unidadi di Inpériu.
Más pa frenti na ténpu, alguns kabuverdianu komesa ta difende ma ensinu di KKV ta kontribui pa kria alguns konfuzon na metodolojia di ensinu di purtugês y mesmu pa si dizofisializason. Otu kusa gravi inda éra óki es ta pensaba ma ensinu di KKV ta kontribuiba pa izolamentu y pa ostrasismu di país.
Es tipu di argumentu ka ten fundamentu sientífiku, nen pedagójiku. Sta provadu ma língua matérnu di kalker povu é midjór referénsia na aprendizájen kér di un língua sugundu, kér di un língua stranjeru.
Sima Baltasar Lopes ta flaba (1957 e 1984:43, Lx, INCM) , Kabuverdi, sédu na ténpu, komesa ta ten un língua di unfikason própi, diferenti di purtugês . Relasionadu ku autonomia di KKV, el afirma: «[…] sima N ta pensa, kumandu di linguájen na Kabuverdi fuxi di mon di patron europeu. Unbês ki «reinol» (kes puru ki ka tenba kontaminason tropikal) éra un minoria, foi ómi kriolu ki inpô si própi língua; y «reinol» ka atxa otu fórma sinon ‘akultura si kabésa’ idiomatikamenti (…) y, pusivelmenti, mutu sédu kriolu pasa ta ten un strutura koerenti y un vokabuláriu sufisienti pa nisisidadis di kumunikason; di es manera, mutu sédu, sima ta parse-m, ómi kriolu komesa ta xinti idiomatikamenti ‘autosufisienti’. […]».
Nu meste sublinha es rekonhisimentu di «autosufisiénsia idiomátiku» referidu pa Baltasar Lopes (op. Cit.), relasionadu ku un língua ki « mutu sédu komesa ta stabiliza na kontestu di stória di Kabuverdi.
Oxi, língua kabuverdianu é, kada bês más, obijétu di studu, na ánbitu stritamenti linguístiku, mas tanbe na otus ária, sima siénsias di idukason. Na verdadi, inportánsia di língua kabuverdianu komu língua di tudu dia, di kultura y di siénsia, é, realmenti, tratadu através di txeu studu sientífiku ki dja realizadu ô sa ta realizadu manenti na país y na stranjeru, ku obijetivu di inskreve es mesmu língua na preokupasons pedagójiku y sientífiku di Nason Kabuverdianu.
Óra, siénsa ka ta npâlia ku dizinformasons ô ku informasons distorsedu, di naturéza linguístiku, kultural, sosial ô polítiku.
KrioLUS krê ser un spasu di «lus» na undi siénsia ta pâpia ku fundamentu y ta fundamenta pozisons difendidu. Nos intenson é ranja un spasu virtual undi dosentis, na un purmeru momentu, y mestrandus na un sugundu momentu, pode publika trabadjus, sénpri ku preokupason sientífiku, na kanpu di kriolístika y di língua kabuverdianu.
Nu pode, kazu spiriénsa ben ser pozitivu, kria spasus pa mestrandus koloka purguntas y konsigi raspóstas di dosentis, y mesmu públiku, en jeral, pode koloka perguntas y atxa raspóstas.
Es dinámika pode, eventualmenti, leba-nu abri un otu spasu undi públiku, en jeral, pode koloka purguntas pa dosentis ô pa mestrandus y raspósta ta ser dadu désdi ki ruspetivu ajénda ta pirmiti.
Nu krê pa KrioLUS traze más lus pa siénsia di kriolu. Y si nu konsigi pô si farol luminozu ta brilha na tudu txada ku kutélu, na tudu ladera ku rubera di nos téra, nu pode konsidera ma si mison foi kunpridu.
Kumison di Mestradu di Kriolístika
Traduson ku partsipason di aluna Karina Moreira


text:
Video: Ze Pikenu na stadja si mensagens di forma ke sabi... Literatura Marginal, A luta kontinua, Kondenadu di tera y txeu otus temas sta presente nes video
Boka mangui sempri frusta si juventude, pur isu na 2014 nbai tropa na Murru Branku y di la nsai 2º kabu di pulisia militar, dipos di 3 mês ta korri txada ku rotxa, banhu na mar sedu/tardi/noti/madrugada, y munti kuzas kin flau bu ka ta intendi si nunka bu bai la. Mas grasas a Diós nsai di la ku vida. Ntxiga Praia super frustadu, npodu la Txada Matu, n’atxa munti tropa híper frustadu. Ndisidi logu ma kel kin tinha pan prendi na tropa ma djan kaba prendi. Dipos di três mês nvolta pa nha fora di sempri y mas um bez pa sempri.
Na mangui fladu man ka aguenta tropa, otus fla ma min tem boka bedju, pur isu nkoredu kol di tropa, mas Zé di Tutu sabi modi y pamodi kin bem, nhos divia purguntaba el. Di 2014 pa li, vida na Tarrafal ka foi mantega, e ka atoa ki um dia e txomadu terra di morti lenta. Mas dias sakrifikadu kin passa baxu Munti Kara, priparan pan luta na dirota, dirota, dirota, ti dia di vitoria final. Npasa mal tamanhu, mas sima nha manu fla kela na pretu e ka nada.
Sima Marito di Andreza kanta, «nka tem kau di bai, n’nasi li, nta vivi li, y oras kin morri, li kin ta interadu, y bu ta bai sisti funeral y bu ta odja ma kel alguen ki bu fala mal del, ma dja bai…». Korda ta rabenta pa ladu di mas fraku. Nunka nu foi binifisiadu ku um pulitika kultural, sima ki nu ka izisti, y nu sta sujeitu a trosa mangui. Nbá Praia es flan pan bá fora, nben Tarrafal es flan li e pa kenha ki bem di fora. Trosa sta kuazi ta kaba, y des vez o ki korda ta rabenta, ka podi ser pa ladu di mas fraku. Txeka li goh!"
comenta


text:
Ao longo des ultimos anos, nten estado cada dia mas decepcionada ku manera ki nos criolos (principalmente na merca) nu ten encarado morte e interro. Pa nha grande tristreza nten constactado ma hoje em dia interro tene mas importancia ki morto. Undi ki tipo e preço de caixão é preocupação principal, undi ki quanto mas pomposo e custoso funeral é, mas satisfeito pessoas ta fica. Undi ki mesas ten ki sta permanentemente recheado pamo “banquete” ten ki ser completo pa guentes ka bem papia dipos ma “kuza estaba fraco”!! Bebidas ten ki ten sempre en grande quantidade, de tudo tipo e tudo qualidade, “red label, black label, green label, gold label, blue label”, label, label, label … kela ki importa nton!!?!??!??!? Familiares ta cria situaçons desnecessarios, dividas ki podia ser poupado si es ka staba tao preocupado em mostra outros ma es podi mas.
Nha guenti, undi ki nos valores bai para?? Nos dor, lamento e sofrimento gossi nton pa ser mensurado ten ki ser na mostra na ki caixão nu interra nos entes queridos? na quanta fartura nu proporciona nos visitas? na quantos caixas e caixas de bebidas nu tinha pa ofereces? na modi ki cada un bai elegantemente bistido, penteado e calçado? Nao, nao, nao!! Ka sta bonito nao.Nos riqueza, orgulho e vaidade tudo ta caba hora ki nu bai para tudo baxu tchon, ki é fim de NOS TUDO, independentemente de nos condiçon!! Portanto nu para ku tenta ser mas ki kel ki nu é, nu para ku tenta mostra ma nu tem mas ki kel ki nu ten! Nu começa ta da verdadeiro valor a kuzas ki realmente ten valor!!Nta pidi nhas pais, si for o caso din parte des mundo antes des (ja ki ordem e lei de vida ka sta na nos controlo) e demais familiares ma dia ki nha hora de bai tchiga, pa nhos interran undi ki for menos custoso e doloroso pa nhos, ncre un caixao o mais simples possivel, di tabopan ta sirbi ja ki é so pa transporta nha corpo. Na hora di recebi visitas, por favor nhos resumi a apenas café, cha, agua e no maximo um sopa quente pa conforta estomago. E nada de luto pamo é ka cor de roupa ki sta bem mostra nhos sentimento e lamento pa nha desaparecimento fisico mas sim kel ki cada um de nhos verdadeiramente ta xinti ku nha partida.
Um abraço pertado na coraçon de cada un di nhos e ki Deus danu tudo muita saude pa nu vive inda pa longos e longos anos assi pa nu odja es nos sociedade ta amaduceri cada dia mas, retomando ses valores e ki nos fidjus e netos tem um mundo inda bem midjor ki es ki nu sta nel.
”O que se leva desta vida é apenas a vida que se leva”
Por Paulinha Barbosa via Facebook


text:
Dezabafo di un pai sa dexa pessoas indiguinados ku atitudi di alguns pussores
Dizabafo di Mural: "Mi djam foi aluno na primaria e liceu nsa dexa 1 apelo pa ministerio de educasom pa gestores da escola do concelho e pa profissores .... Nhos odja .... Nos nu ta manda nos fidju skola pa ba prende ... i pes prende nhos tem ki tem paxenxa pes pode prende ... É triste é ka sabi aluno ta txora de profissoras sabendo ma sim ke txiga skola me sa ba toma kel besta naku pmd el é ka forte na matimatika ou na otus disciplina ... Nhos ivita de abusos ku aluno pmd sata manxa ..... Por exemplo mi nha fidju dja passa pa kela .... Mass ntive ki ta ba fala ku gestor ii profissora pmd nha puto bem de skola flam papa pussora dam ku tubo ti kim treme .... Duem kanto ke flam iii nha direito é de baba na gestor ..... Nu inxina sem agride pmd tem pais ki ka ta seta kela ku ses fidju na kazo de mi ..... Apenas ntem ki fla pmd hj ntorna odja memo kusa ku fidju de otu alguem ."
alguns comentarios...
Ivanildo: "Broda, si um gajo tinha grande respeito e admiração pa bo,, hoje go un tá trou chapéu e un tá aplaudiu,, tudo o ki bu skrevi é verdade e infelizmente é realidade,, ainda existe txeus professores ki na ses mentalidade aluno só tá aprende abaze de porrada,,, mas porrada ka tá leva aluno a nun lugar e tá pol traumatizado,, Por isso é pá fase apelos pés muda forma de ensina,,,
Força lá,, e mostras sempre ku bus palavras a educação e base de tudo na vida.... Força lá pá bu filho"
Romeu: "Infilismenti es verdadi ta kontinua enkuantu nu sta pusta so na idukason di idualismu i nau di mutualismu, sima nu sabe ka ten sabidu ki ka falta-l kusa prende ka ten baka-m ki ka resta-l kusa inxina... si vida e un skola nos tudu e alunu... ago, nu ta kria un pulitika di orientason pa prusesu rende mas... Prusor e nha rialidadi na un futuru prosimu... ma antis n kre inkorpora na mi un konseitu di ikillibru ke PAIFESSOR E MÃEFESSORA... sen tenta justifika pamodi agrison e dizumanu i tudu ke dizumanu pa mi ka pode setadu... Ma pa nos entidadi ki geri es klasi, es ministeriu es debe pusta ku mas rigor na motivason pa prusoris... ta ben la di ses parti pesoal a parti inkonomiku... pode ti parse sen sintidu es saliénsia ma sima Antropolojia ta fla nada ka sta disliadu di otu...sima nu sabe un algen dismotivadu e poku toleranti... Nu sabe ma es metudulojia senpri izisti na nos ensinu...e mumentu di faze otu frenti a es setor... PAIFESSORES E MÂESFESSORAS... i un Ministeriu di Idukason ki ta ruspeta i ki valoriza es klasi na un dimenson fundu i sustentável."


text:
Prusésu di Afirmason y Valorizason di Língua Kabuverdianu (1975-2012)
Kronolojia di Asons y di Mididas di Pulítika
Pa Okazion di Selebrason di Simana di Língua Matértnu, Marsu di 2012
Manuel Veiga
Introduson
Prusésu di afirmason y valorizason di nos língua matérnu é longu y é diversifikadu. Óki N prizenta-nhos kronolojia di asons y di mididas di pulítika, di Indipendénsia ti gósi, nhos ta verifika ma, enbóra falta txeu kusa pa fase, kontudu un monti di pasu dja dadu y sa ta dadu manenti.
Nhos fika atentu ku dizenrolar di asons di sidadania, mas tanbe di mididas di Guvérnu.
Sima dja N fla-nhos, N ta parti di Indipendénsia. Mas N podeba partiba di séklu XIX, altura ki nos língua matérnu dja staba formadu, minimamenti autonomizadu
y ku un dinamismu ki alguns puristas komesa ta odja na el un atentadu pa unidadi di Inpériu.
Negason di kriolu y di kriolidadi komesa na es altura, mas é na es altura tanbe ki surji alguns difensoris di kriolu sima Francisco Adolfo Coelho ku purmeru studu sobri nos língua; ki surji António d’ Paula Brito ku purmeru apontamentu sobri gramátika y sobri alfabétu; ki surji inda trabadjus di Joaquim Vieira Botelho e Custódio José Duarte (traduson pa kriolu di parábula di Fidju pródigu na alguns variantis di nos língua).
Más pa frenti, na inísiu di séklu XX (1902), Cónego Manuel da Costa Teixeira ta da nos povu di prizenti purmeru kartilha na kriolu.
Más tardi, a partir di 1920, Napoleão Fernandes ta komesa ta skrebe “Lexico do Dialecto Crioulo do Arquipélago de Cabo Verde.
Sigidamenti difésa di kriolu ta ser asumidu pa dôs grandis pilaris di kriolidadi: Egénio Tavares, 1932, ku Mornas – Cantigas Crioulas; y Pedro Cardoso, 1933, ku Folclore Caboverdeano, y inda ku várius testu polémiku di intervenson linguístiku, sima kel undi e ta fla-ba:
Em toda a parte estudam-se os dialectos regionais; só em Cabo Verde é que aparecem uns ilustres pedagogos a denunciar o Crioulo como tambolho, e se a mais não se atrvem é porque se podem levantar as pedras das calçadas”.
Diféza di nos língua matérnu ta kontinua ku jerason di “Claridade, enbóra inda tímidu. B.Léza ta distaka ku si konpozisons muzikal na kriolu. Entritantu, trabadju sientífiku más signifikativu di es épóka é O Dialecto Crioulo de Cabo Verde, di Baltasar Lopes (1957) y Cabo Verde – Contribuição para o Estudo do Dialecto Falado no seu Arquipélago, di Maria Dulce de Oliveira Almada (1961).
Diféza, sénpri izitanti, ta ta kontinua ku ku puétas y konpozitoris sima Sergio Fruzoni, Ovídio Martins, Luis Romano, Kaoberdiano Dambará, Manuel d’Novas, Anu Nobu, etc, etc.
Ku Indipendénsia, na 1975, Kabuverdi ta toma un nobu rumu, na pulítika, na ekonomia, na kultura, mas tanbe na língua.
Na prusésu di afirmason y valorizason di nos língua matérnu, nha atenson ta sentra na kronolojia di asons y di mididas di pulítika di 1975-2012.
Dékada di 70 (séklu xx)
1975: Kabuverdi ta konkista si Indipendénsia . Krioulu ki, ti entãu, e tinha statutu di dialétu, e ta pasa pa statutu di língua nasional y matérnu.
1975: Deidre Meintel ta publika na Miscelânea Luso-Africana, di Junta d Investigason Sientífiku di Ultramar, un studu sobri « The Creole Dialect of Island of Brava ».
1976/77: prugrama Djunta-mô, di Institutu Nasional di Koperativa é veikuladu na kriolu.
1978: Kriason di Direson Jeral di Kultura. A partir di es data, tudu prugrama di Govérnu pasa ta pâpia, di fórma inda vagu, di Pulítika di Afirmason y Valorizason di Kriolu.
1979: Publikason di Vangêle Contód d´Nos Móda, di Sergio Fruzoni.
1979: Organizason di 1º kulókiu linguístiku sobri «Prublemátika di Studu y di Utilizason di Kriolu». Di es kolókiu ta surji un propósta di alfabétu struturadu, di bazi fonétiko- fonolójiku pa skrita di kriolu. Di kulókiu inda ta sai rakomendasons inportanti sobri: papel di skritor na afirmason di língua matérnu; sobri vantájens di bilingismu; sobri ensinu y aprendizájen di kriolu komu língua matérnu. Na sigimentu di kulókiu, Donaldo Macedo ta difende, na Universidadi di Massachusetts, na 1979, un tézi sobri «A Linguistic Approach to the Capeverdean Language». Kel mésmu studiozu li, inda, ta publika un livru di tiatru ku titlu di «Diskaradu»
Dékada de 80
Na ánbitu di mididas di pulítika di afirmason y valorizason di krioulu konstanti di Prugrama di Guvérnu, foi dizenkadiadu un vastu prugrama di rakódja di tradison oral na tudu kantu di Kabuverdi, di undi razulta publikason di várius óbra di Osvaldo Osório, di Tomé Varela da Silva y di Humberto Lima ( Kantigas di Trabadju, Nha Bibinha Kabral : Bida y Óbra, Nha Nasia Gomi, Nha Gida Mendi - simenti di ónti na txon di manhan, Na Bóka Noti - ki dja sta na VI volumi ta bai -, Stória di nhu Lobu ku Xibinhu ...)
1982: Na na ánbitu di pulítika di afirmason valorizason di língua kabuverdianu, foi publikadu un trabadju di investigason realizadu na Dipartamentu di linguístika, di Direson Jeral di Kultura. Nu sa ta pâpia di un ensaiu gramatikal- Diskrison Strutural di língua kabuverdianu, di Manuel Veiga
1980-83: Ta radiodifundidu pugrama Finkapé, di Dipartamentu di Linguístika di Direson Jeral di Kultura.
1983: John Hutchison y João Pires ta publika na Mérka Disionáriu Prelimináriu Kriolu.
1985: Ensinu di kriolu na Boston University African Studies Center.
1986: “Jornal Voz di Povo” foi spasu di un longu polémika sobri “O Crioulo como Língua Oficial. Porquê, Paraquê?” Na es polémika éra protagonizadu pa skritor Daniel Benoni puzisiona kóntra, y Manuel Veiga ki puzisiona a favor. Pur kauza di es polémika, ki kontâjia otus patrísiu, jornal ta saíba y ta sgotaba lógu. Na verdadi, kiston “kriolu” foi y é un prublemátika ki, désdi sénpri, mobiliza kabuverdianus, ku paixon, ku kurason, mas tanbe, txeu bês, ku lusidês y ku razon.
1987: Publikason di purmeru romansi na krioulu–Odju d´Agu, di Manuel Veiga
1989: Eduardo Cardoso ta publika un studu linguístiku – O Crioulo da Ilha de S. Nicolau de Cabo Verde.
Na dékada di 80, Strutura di ensinu di krioulu na Mérka, partikularmenti na Madison Park High School, adota alfabétu aprovadu na Kolókiu di 1979, na Mindelu.
Várius skritoris, na dékada di 80, publika poemas ô livrus di poema na kriolu: Emanuel Braga Tavares, Corsino Fortes, David Hopffer Almada, Tomé Varela, José Luís Hopffer Almada, Dani Spínola, Kaká Barbosa, Ariki Tuga (Henrique Lopes Mateus) ...
Na dumíniu di tiatru, nu ten alguns kontribuison inportanti pa afirmason di krioulu: Kwame Kondé, Horácio Santos, Artur Vieira, Anu Nobu, Mindelact, Grupu OTAKA, Juventudi en Marxa…
Na Kanpu muzikal, pa alén di un grandi nunbru di intérpretis y di grupus muzikal, txeu konpositor (kuazi tudu) skrebe na kriolu: Manuel d’ Novas, Anu Nobu, Abílio Duarte, Jotamont, Katxas, Renato Cardoso, Zéka ku Zezé di nha Reinalda, Frank Mimita, Pedro Rodrigues, Antero Simas, Oralando Pantera, Daniel Spenser, Betú, Tony Marques, Armando Zeferino, Ramiro Mendes y Mendes Brothers, Celina Pereira, Paulino Vieira, Tito Paris, Tututa, Djóza Marta, Tonékas Marta, Alberto Alves, Morgadinho, Djunga di Biluka, Manuel Faustino, Norberto Tavares…
Foi na dékada di 80 ki introduzidu ensinu di kriolu na afabetizason, na Skóla di Formason di Profesoris di Ensinu Sekundáriu, un Instituison ki transforma, susesivamenti, na Institutu Supirior di Edukason y, más tardi, na Universidadi di Kabuverdi.
Na dékada di 80, Dulce Fanha fase studus di gramátika y di alfabétu pa skrita di kriolu.
N es dékada, Tomé Varela da Silva (1988) ta publika Natal y Kontus y António Carreira (1982) ta publika O Crioulo de Cabo Verde – surto e expansão, un trabadju di kunhu stóriku-linguístiku.
Na anus 80, más prisizamentina 1988, Pietra Thielle ta publika Das Tempus-Modus-Aspetckt System der Portugiesisch-Basierten Kreolsprachen Westafrika.
É na dékada di 80 inda, mas prisizamenti na 1989, dés anu dispôs di Kolókiu Linguístiku di 1979 ki un pasu disizivu dadu na kanpu di afirmason y valorizason di kriolu. Na verdadi, foi na 1989 ki realizadu un Fórun di Alfabetizason Bilingi undi txigadu konkluzon ma alfabétu di 1979 ka ta reúni konsénsu y tomadu disizon di kria un Komison Konsultivu di Ministériu di Edukason pa fase propósta di kaminhu ki nu debe sigi.
Foi es Komison Konsultivu ki analiza funsionalidadi y pertinénsia di alfabétu di 1979, ki analiza inda trabadjus di investigason di konsultora Dulce Fanha pa inplementoson di alfabetizason bilingi y ki sujiri nisisidadi di studa un nobu alfabétu pa skrita di kriolu.
Na dékada di 80, skritor brazileru Jorge Amado, di vizita na nos Téra, diklara ma “na Kabuverdi vida ta vivedu na kriolu”.
Dékada di 90
Na dékada di 90, Guedes Brandão, pseudónimu di Arnaldo França, ta publika traduson di várius poemas di Fernando Pessoa, na kriolu.
Na 1990, Rádio Nasional komesa ta da notisiáriu di 17H00, na kriolu.
Na 1992 komesa transmison, na kriolu, di prugrama Nos Gentis y di pugrama Há Mar Há Terra, tudu dôs di Ministériu di Agrikultua y produzidu pa manuel Brito (Vivi). Na es mésmu data, Tomé Varela da Silva ta publika Ténpu di Ténpu, un konjuntu di adivinhas na kriolu.
Na 1993, ku propósta di Dipartamentu di Línguístika di Direson Jeral di Kultura, foi konstituídu Komison di Padronizason di Alfabétu. Es Komison éra formadu pa Alice Matos, Dulce Duarte, Eduardo Cardoso, Inês Brito, José Luís Hopffer Almada, Tomé Varela e Manuel Veiga (Prizidenti).
Komison foi instaladu na Novénbru di 1993 y e prizenta razultadu di trabadju na Maio di 1994.
Komison dividi na kuatu sub- Komison:
· sobri stória di skrita na Kabuverdi (Dulce Duarte)
· sobri inportánsia di padronizason pa língua, pa ensinu y pa kultura (Inês Brito y José Luís H. Almada);
· sobri funsons y disfunsons di alfabétu tradisional y sobri alfabétu di bazi fonétiko-fonolójiku, aprovadu na 1979 (Alice de Matos y Tomé Varela);
· sobri funsionalidadi, aseitabilidadi y inplikasons di un alfabétu unifikadu- ALUPEC (Eduardo Cardoso e Manuel Veiga);
1994: Ensinu di Kriolu na Dorchester Center for Adult Education.
1994: Ensinu di Kriolu na Boston Public School.
1995: Ensinu di Kriolu na University of Massachusetts/Boston.
1995: televisãu di Kabuverdi komesa ta difundi un prugrama kultural na kriolu, ku nómi di Dragueru, di autoria di Júlio Silvão;
1996: Kaká Barbosa ta publika « Son di ViraSon».
1996: Ensinu di Kriolu na Rhodes Island College.
1996: Fundason di CCI (Capeverdean Creole Institute.
1996 (?): Fundason di revista "Cimboa".
Razoluson nº 08/96, publikadu na BO nº 12, di 30 di Abril y ki ta aprova Prugrama di Govérnu di V lejislatura, ta stabilise ma: « Guvérnu, na dumíniu di língua kabuverdianu, pretende, ku bazi na studus sientifiku ki dja fasedu y sa ta fasedu pa téknikus konpetenti, fiksa métas y ditermina etapas pa ofisializason di kriolu, djuntu ku purtugês ».
Es Razoluson é inportanti pamodi, pa purmeru bês y, ofisialmenti, Guvérnu ta diklara posibilidadi di ofisializason di kriolu.
1997: Tomé Varela da Silva ta publika Konparason di Konbérsu, un konjuntu di ditadus y di senténsas na
kriolu.
1997: Ensinu di Kriolu na prugrama di ensinu bilingi na Madison Park High School
Razoluson 08/98 di Ministeriu di Edukason, publikadu na BO nº 10 ta asumi ofisialmenti ma: «prugresivamenti kriolu kabuverdianu ta ser valorizadu komu língua di ensinu».
Dekrétu nº 67/98, di 31 de Dizémbru na atu di aprovason di ALUPEC, kuatu anu dispôs di propósta di Grupu di Padronizason, ta stabilise ma: “Dja ki kriolu é língua di tudu dia, na Kabuverdi, y elementu fundamental di identidadi nasional, dizenvolvimentu y valorizason ekilibradu di País ta pasa, nisisariamenti pa dizenvolvimentu y valorizason di língua matérnu”.
1998: Dulce Almada ta publika «Bilinguismo ou Diglosia ?» y Nicolas Quint ta publika Dictionnaire Capverdien-Français,.
É inda na dékada di 90, partikularmenti na 1998, ki alguns tézi di dotoramentu foi difendidu: Marlyse Baptista, 1997, na Merka; Nicolas Quint, 1998, na Fransa; Manuel Veiga, 1998, na Fransa.
1999: Eutropio Lima da Cruz ta publika un romansi, Perkuse de Sul d´Ilha, interamenti na ALUPEC
1999: na momentu di revizon di konstituison, PAICV ta difende ofisializason, en konstruson, di kriolu. Entritantu, MPD, na vós di un diputada, konpletamenti en kontradison ku Razoluson 08/96 ki ta manda fiksa meta y determina etapas pa ofisializason di kriolu, ta diklara ma «Ofisializason di kriolu, na kel momentu, ta raprizentaba un retrosésu sivilizasional pa Kabuverdi».
É di es manera ki ka foi posível ofisializason di kriolu na revizon konstitusional di 1999. Na artigu 9º di testu konstitusional fika stabilisidu ma língua ofisial é purtugês, ma Stadu debe kria kondisons pa ofisializason di kriolu en paridadi ku purtugês y ma tudu sidadon ten direitu y dever di prende línguas ofisial di País.
Na mésmu téstu konstitusional, artigu 78º.3 ta fla ma: «Pa garanti direitu di kultura, Stadu... debe promove diféza, valorizason y dizenvolvimentu di língua matérnu y insentiva si uzu na komunikason sosial skritu.
Dékada di 2000
Si dékada di 80 y di 90 foi fekundu pa prosésu di afirmason y di valorizason di kriolu, dékada di 2000 ki inda ka termina, ka ta fika pa trás.
É di es manera li ki, na inisiu di 2000, Tony Pires ta edita jornal “Xatiadu Si”, interamenti na kriolu.
Inísiu di 2000: profesora Maria de Fátima Lopes Sanches ta organiza un inkéritu pa diskubri grau di aprovason di ensinu y di ofisializason di kriolu. Razultadu di es inkéritu é mésmu spantozu. Na verdadi, 95% di inkiridus (alunus, enkaregadus di edukason, inspetoris skolar y própi Ministru di Edukason) rasponde ma ensinu di língua kabuverdianu, na skóla, é muitu útil ô enton ma é útil.
95% inda ta konsidera ma, apezar di kustus, Guvernu debe invisti na formason di profesoris y na material didátikus pa ofisializason di língua kabuverdianu. Sugundu inkéritu inda, na un universu di 100 profesoris inkiridu, 90% ta atxa ma, apezar di difikuldadi, Guvérnu debe invisti na formason di profesoris y na produson di material didátikus; 89% ta atxa ma ALUPEC debe ser difinitivamenti ofisializadu. 76% ta kridita ma nível di ensinu pode midjora ku introduson di língua kabuverdianu na skóla, djuntu ku purtugês.
2000: Nicolas Quint ta publika Grammaire de la Langue Capverdienne- Etude Descriptive et Compréhensive du Créole Afro- Portugais du Cap- Vert;
2000: Maria de Fátima Lopes Sanches ta defende un tézi di lisensiatura sobre Atitudes de Alguns Caboverdianus Frente a sua Língua Materna;
É na 2000 inda ki linguista Jurgen Lang y si ekipa ta publika «Dicionário do Crioulo da Ilha de Santiago», ku oitu mil entrada.
Na 2001, Prugrama di Guvérnu (BO nº 6, 2 suplementu, di 13/03/01), na matéria di pulítika linguístiku, ta stablise:
- «Na duminiu di língua, Guvérnu ta aprofunda pulítika di promoson y valorizason di kriolu ô língua kabuverdianu na perspetiva di si ofisializason.
- Omésmu ténpu, Guvérnu ta toma tanbe midida na sentidu de leba País, prugresivamenti, na kaminhu di konstruson di un bilingismu asumidu» (traduson di original na purtugês).
2001: Maria de Lurdes Lima ta difende un disertason sobri: “Confluência das Línguas Cabo-verdiana e Portuguesa. Perspectiva Interdisciplinar”;
Abril di 2002: Komison Parlamentar Spesializadu pa Kistons di Edukason, Siénsia y Kultura ta rializa un Fórum sobri «Kaminhus di Valorizason di Língua Kabuverdianu - Papel di Asenbleia Nasional”.
Na es Fórun, enton Prizidenti di Asenbleia Nasional, sinhor Aristides Lima, ta afirma:
«Puder pulítiku debe, urjentimenti, fase más y midjór pa kriolu. E debe fase izersísiu di dizalienason kultural. E debe rakonhise pa língua más papiadu na komunidadi kabuverdianu un statutu di igual dignidadi ku purtugês. E debe rakonhise pa kada un di nos, direitu di ensinu na língua kabuverdianu, djuntu ku ensinu na língua purtugês. E debe rakonhise direitu di uza kriolu na korespondénsias y dokumentus ofisial y inda direitu di un prezénsa ekuitativu di kriolu na komunikason sosial di Stadu. Kel-li ka ninhun favor. É sinplismenti un inperativu di direitu umanu, un inperativu di rakonhise direitu di iguladadi pa kes dôs língua ki ta karateriza nos kultura» (traduson di orijinal na purtugês)
2002: profesor Bernardo Coelho de Carvalho ta difende un tézi di lisensiatura sobri Odju d´Água ou um Viajar para Poder Regressar.
2002: Dipartamentu di Linguístika di Institutu Nasional di Invistigason Kultural (INIK) ta patrosina investigason y Puiblukason di un manual gramatikal, di autoria di Manuel Veiga, ku títlu di «O Caboverdiano em 45 Lições)».
2002: Dany Spinola publika un livru di kontus – Piskador di Stréla d’Alva y Txingu Reberu ta publika Forsa di Kurason.
Novénbru di 2002: Institutu di Komunidadi y Rádiu Nasional di Kanbuverdi ta komesa ku radiodifuzon di prugrama « Vós di Diáspora».
2002: Fernanda Pratas ta difende, na Universidadi Nova di Lisboa, un disertason di mestradu sobri : O Sistema Pronominal do Caboverdiano – varianti di Santiagu – Questões de Gramática. Na 2004, el ta publika-l.
Na dizénbru di 2003, A Semana on line ta komesa ta publika “Na Língua di Téra”, un konjuntu di rafleson na kabuverdianu, di autoria di Manuel Veiga;
2004: Manuel da Luz Gonçalves y Leila Lomba es ta publika, en Bóston, manual «Pa nu Papia Kriolu».
2004: Grupu Mendes Brothers ta komesa ta uza ALUPEC na ses CD muzikal.
2004: Institutu di Biblioteka Nasional y di livru ta publika A construção do Bilinguismo, di autoria di Manuel Veiga, un konjuntu di ensaius ki ganha prémiu PALOP di Literatura 2000, na Mosanbiki, undi autor ta aborda várius temas sima:
«Kabuverdi: Emerjénsia y Afirmason di Kriolidadi»; «Purtugês komu Spasu Abértu y Kriolu komu Spasu Identitáriu”; « Kriolu y Purtugês na Prosésu di Afirmason na Kabuverdi; « Konstruson di Bilingismu»; «Bilingismu Funsional»; Kaminhus pa Inplementason di Kriolu na Institutu Supirior di Edukason ».
2005: Universidadi di Bridgewater State College, en kolaborason ku Institutu Kriolu, disidi abri un Séntru di Studu di Língua y di Kultura Kabuverdianu.
2005: Universidadi di Averu, na Portugal, ta manisfesta intenson di abri un séntru di studu di língua y di kultura kabuverdianu y na 200t e intrduzi ensinu di Krioulu.
2005: Igreja di Nazarénu, ku bazi na ALUPEC, ta publika un parti di Bíblia ku nómi di Notísias Sabi di Jezus.
2005: Organizason Afro Barómetru ta publika razultadu di un inkéritu linguístiku ki ta fla ma 51% di kabuverdianus rezidenti na País é favorável a ofisializason di kriolu.
Disididamenti, é na 2005 ki a partir di un proposta di Ministériu di Kultura, Guvérnu ta aprova un instrumentu jurídiku, kel más avansadu ki, ti gósi, kontise. Nu sa ta pâpia di razoluson 48/2005, di 14 de novénbru, sobri «Stratéjia di Afirmason y Valorizason di Língua Kabuverdianu». Es razoluson, pa si kontiúdu y abranjénsia, é un dokumentu stóriku.
Nu ta prizenta alguns di kes midida más inportanti ki e ta ditermina:
· Instituisons di ensinu superior públiku y skólas públiku di formason di professoris debe inklui disiplina di língua kabuverdianu di fórma autónomu y ensinadu komu matéria;
· Na administrason públiku, na kumunikason sosial, na literatura, na arti y na atus públiku ô ofisial, utilizason di kriolu é livri;
· Na aeronavis di kabuverdi debe enkorajadu uzu di língua kabuverdianu, na varianti di lokutor/a;
· Guvérnu debe kria prémius, insentiva investigason y kriason na literatura, na tiatru y na komunikason sosial.
2005: Guvérnu di Kabuverdi Ko-patrosina un Kongrésu Internasional sobri Studus di Kriolus y ki pirmiti un raflekson alargadu di nasionais y di stranjerus sobri situason y perspetivas di afirmason di kriolu kabuverdianu.
2005: Pa okaszion di selebrason di 30º aniversáriu di Indipendénsia Nasional, Komison di Ónra di Komemorasons adopta léma na kriolu y na ALUPEC: “Kabuverdi – Nos Orgulhu, Nos Sertéza»;
2005: Tomé Varela ta publika (Kon)Tributu, un konjuntu di ensaius na kriolu y na ALUPEC.
2006: Universidadi di Massachusetts Dartmonth ta introduzi kriolu na prugrama di ensinu.
2006: Ana Josefa Cardoso ta difende un tézi di mestradu sobri Interferénsias di Purtugês y di Kriolu na Prosésu di Aprendizájen.
2006: Ku patrosíniu di Ministériu di Kultura, Rádiu Edukativa – Ensinu a distánsia - ta komesa ta difundi un prugrama di ensinu di kriolu.
2006: Emanuel Correia de Pina ta difende na Universidadi di Lisboa un disertason sobri: “Aspectos da Estrutura da Frase e da Negação Frásica no Cabo-verdiano (Variante de Santiago) e no Português Euopeu”;
2007: Institutu Supirior di Edukason ta kria Séntru di Língua y di Kultura Kabuverdianu.
2007: Poeta José Luís Tavares ta komesa ta skrebe «Rap na Kriolu y na ALUPEC y ta komesa inda ta traduzi alguns puémas di Camões y di Fernando Pessoa.
2007: Rádiu di Kabuverdi, na un prugrama ku txeu audiénsia- Rónda pa Ilhas», pasa ta transmiti na kriolu, tudu sésta-fera, ku lokutoris di tudu ilhas y di tudu Konselhu.
2007: Universidadi Nova di Lisboa Komesa ta organiza, pa insisiativa di profesora Isabel Tomás, kursus sobri Kriolu di bazi Leksikal Purtugês
.
2007: Marciano Moreira ta komesa ta publika na jornal A Nação (y na alguns nunbru di A Semana y Expresso das Ilhas) un konjuntu di trabadju na kriolu y sobri temátika di língua matérnu, ki oxi inda ta kontínua
2007: Grupu tiatral «Fladu Fla» ta ensena un pésa - Profesia di Kriolu ki é un antivizon di kriolu ofisializadu na Kabuverdi y na várius parti di mundu.
2007: Maria Goreti Freire ta difende disertason sobri: “O Ensino do Português (L2) a Partir do Cabo-verdiano (LM);
2007: Na enseramentu di Sinpóziu sobri 1º Sentenáriu di Nasimentu di Jerason di Movimentu Klaridozu, Purmeru Ministru, José Maria Neves, ta diklara ma na 2008 Guvérnu ta toma mididas nisisáriu pa stabilisimentu, en defenitivu, di alfabétu di língua kabuverdianu;
2008: Kumison Nasional di diretus Umanu ta promove traduson di “Diklarason Universal di Direitus Umanu”, ku partisipason di Lurdes Lima y Adelaide Monteiro;
2008: Ministériu di Kultura ta realiza un inkéritu sobri funsionalidadi di ALUPEC djuntu di utilizadoris y raspósta ta bai na sentidu di da kontinuidadi ku es projétu y di introduzi alguns midjoramentu;
2008: Ministériu di Kultural ta realiza un Fórunu ku alguns utilizadoris di ALUPEC. Es Fórun ta rakumenda:
a) Ma ALUPEC é un instrumentu útil y funsional pa skrita di língua kabuverdianu;
b) Ma padronizason di skrita debe ser un kaminhu sénpri abértu undi ta privilejiadu siénsia, konsénsu y bon sensu...
Fórun ta rakumenda inda institusionalizason di ALUPEC komu alfabétu Kabuverdianu
2009: Guvérnu, através di dekrétu-lei 8/2009, ta institui ALUPEC komu Alfabétu Kabuverdianu;
2009: Institutu di Invistigason y di Patrimóniu Kultural, en kolaborason ku RCV, komesa ta difundi “Prugrama Lé y Skrebe na Língua Kabuverdianu” y ki tinha pa obijetivu fase promoson di ALUPEC;
2009: Ministériu di Kultura ta institui “Prémiu Pedro Cardoso” pa stimula y promove kriason literáriu na língua matérnu;
2009: Amália Faustino Mendes ta difende na Universidadi di Lisboa un disertason sobri: Referencial para o Ensino do Português, Língua segunda – no contexto da oficialização da Língua cabo-verdiana”;
2010: Albertino Africano Mendes ta difende un disertason na Universidadi di di Riu di Janeru sobri: “Pensar currículo como enunciado cultural com o foco na língua crioula cabo-verdiana”;
Novénbru di 2010, Uni-CV ta kria “Mestradu di Kriolístika y Língua Kabuverdianu”; es mesmu Mestradu ta kria un spasu vitual, ku nómi di “KrioLUS, pa promoson di língua kabuverdianu. Link di KrioLUS é: http://unicvkriolus.wordpress.com/
2010: Guvérnu ta aprova Dekrétu Lejislativu nº2/2010, di 7 di Maiu, sobri Bazis di Sistéma Edukativu y ki ta fla: « ... O sistema educativo deve valorizar a língua materna, como manifestação privilegiada da cultura».
2010: RCV ta komesa ta difunde “Em Nome da Lei”, un prugrama di divulgason di leis y di direitus di sidadãus, protagonizadu pa jurista Amândio Barbosa;
Na anu 200 ta sai várius óbra di dramaturjia, di Armindu Martins Tavares, sima Trilojiâ II ki publikadu na 2010.
2011: João Rosa, emigranti na EUA, ta publika Diskursus Linguísticos e Realidades nas Salas de Aulas, undi el ta dimostra ma prezénsa di Língua Kabuverdianu na salas di aula é permanenti, é konstanti, mesmu na aula di purtugês.
2011: Uni-CV ta kria kursu di jornalismu undi disiplina di Língua Kabuverdianu ta fase parti di kuríkulu;
2011: Publikason di Disionáriu Kabuverdianu-Purtugês, di Manuel Veiga;
2011: Guy Ramos, emigranti na Olanda, ta tirmina traduson di banda dizenhadu “Tintin”, na kabuverdianu;
2011: RCV ta komesa ta difunde, simanalmenti, un krónika kultural, ku nómi di “Ilha Vizon”, protagonizadu pa artista Prinsezitu;
2011: Elvira Freitas ta difende un tézi di dotoramentu sobri: “O Crioulo como Língua Materna em Cabo Verde e as suas Implicações no Curriculum Escolar Desenvolvido em Português”;
2011: Amália Lopes ta difende un tézi di dotoramentu na Universidadi di Lisboa sobri : “As Línguas de Cabo Verde, uma Radiografia Sociolinguística”;
2012: Dora Pires ta difende un tézi sobri: “El Caboverdeano, Lingua Materna de la Republica de Cabo Verde, Su Enseñanza-Aprendizajen en las Escuelas del País”;
2012: UniCV ta institui y ta realiza Simana di Língua Matérnu y Ministériu di Kultura ta anúnsia redinamizason di Kumison Nasional di Língua Kabuverdianu.
Konkluzon
Afirmason y valorizason di kriolu ta dipende, fundamentalmenti, di kuatu kusa:
· Vontadi partilhadu di sidadania
· Trabadju y enpenhu di akadémikus y di kriadoris
· Pulítika konsekuenti di Puder y di Guvérnu na kanpu di ensinu, investigason y lejislason
· Disponibilizason di meius y di instrumentus adekuadu
Tantu vontadi di sidadania komu pulítika di Puder ten stadu ta avansa, inbóra inda ku alguns tuntunhimentu. Trabadju di akadémikus y di kriadoris inda ka sta konplétu, mas dja é sufisienti pa pirmiti ofisializason di nos língua matérnu.
Filismenti, dipôs di Indipendénsia, nu komesa ta avansa más faxi, mas inda nu ka sta satisfetu. Nu ten ki admiti ma dja nu da pasus konsiderável. Mas inda pasu prinsipal nu ka da.
Óki, pa nu anda, nu ten ki muda mentalidadi, nu ten ki abri kaminhu na meiu di matu y di pedragulhu, nu ka pode kóre faxi dimás, pamodi, ô nu ta kansa na kaminhu, ô nu ka ta atxa kaminhu pa nu anda, mas kaminhu ki nu pode fase oxi, nu ka debe dexa pa manhan.
Un kusa é sértu: nu ten txeu kaminhu inda pa nu anda, mas, si nu odja pa trás, nu ta diskubri ma dja nu katrisa na subida y nu sta kuazi ta sai txada.
Kriolu, di statutu di gritu sentimental, di kalanbetxada (mistura mariadu, mixórdia) sen régra nen gramátika, sen R, sen F y sen L pamodi tanbe konsideradu sen Rei, sen Fé y sen Lei, e pasa pa statutu di dialétu; sigidamenti pa statutu di língua nasional y matérnu y, oxi, nu krê pa el ser língua ofisial en konstruson, ladu-ladu ku purtugês.
Nu ta fla ma el sa ta konkista, manenti, spasus di ofisialidadi pamodi nu ta uza-l na ensinu, na literatura, na administrason, na komunikason sosial. Falta pa nu alarga es uzu, falta pa nu fase rekonhisimentu konstitukional plénu di es uzu.
Dja nu sta kuazi ta sai txada. Guvérnu da un pasu disizivu ku Rezoluson sobri Stratéjia pa Afirmason y pa Valorizason di Língua Kabuverdianu (BO 48/2005). Falta alarga y jeneraliza ensinu di kriolu. Falta promove más formason, más investigason, más insentivus pa utilizason y kriatividadi na kriolu, y prepara más material didátiku. Na verdadi, pulítika linguístiku debe sta konfiguradu ku sinku elementus: lejislason, formason, investigason, ensinu, insentivus, utilizason. Y Puder debe reúni konsénsu djuntu ku akadémikus y sidadania pa rakonhismentu kosntitusional di kriolu komu língua ofisial.
Kaminhada foi kunpridu, trankadu mesmu, mas dja nu txiga na un pontu ki ka ta da pa volta pa trás, si nu ka krê nega nos kabésa, nos identidadi.
Kriolu é nos tradison, é nos komunikason, é nos múzika, é nos arti, é nos imajináriu, é nos kabésa, é nos vida, é nos vivénsia. Pur isu, nhanhidu, tirsidjadu, maltratadu, nu razisti simé, nu anda y nu sa ta anda; nu trabadja y nu sa ta trabadja; nu spadja-l y nu sa ta spadja-l: di kanpu ti sidadi, ti skóla, ti universidadi, ti administrason; ti spasus virtual di MSN, di blogs y Facebook.
Anton, kusé más ki falta-nu? Falta-nu reúni konsénsu pa pô nos língua matérnu la undi dja e debeba sta. Y nu ta konsigi es dizafiu, pamodi «Óra Klarin» di Jorge Barbosa y di Ovidio Martins, kel Óra Grandi “d’ alevantá kel mon/ de sendê kel lus/de gritá kel grite/ke sô nos sabê/ ... ti ta txegá...”, talvês mésmu dja-l txiga y nos ki ka da kónta inda. Manhan, un manhan ki dja sta pértu di nos, sol ta nase (talvês dja-l nase), lus ta spadja y na nos língua ta finkadu koroa di raínha riba-l txada si kabésa.
Rakomendasons
Dianti di tudu konstatason ki nu fase, nos rakumendason ta bai na siginti sentidu:
1. Debe ser un pirioridadi nasional promoson y valorizason prugresivu di língua matérnu, através di más invistigason, di más ensinu, di más utilizason formal na adiministrason, na komunikason sosial, na literatura;
2. Entidadis konpitenti, en matéria di pulítika di edukason, debe promove un sériu diagnóstiku sobri difikuldadis di majistériu, na un kontestu di diglosia, y stabilise un pulítika di ensinu y valorizason di língua matérnu a kurtu, médiu y longu prazus;
- Projétu di ofisializason di língua matérnu, ladu-ladu ku purtugês, debe ser enkaradu komu izijénsia pa konstruson di un paridadi prugresivu y komu rakonhisimentu di papel fundamental di língua matérnu na konfigurason di identidadi di povu kabuverdianu;
- Sima na kazu di Prémiu Pedro Cardoso, instituídu pa promove kriason literáriu na LKV, debe stimuladu, tanbe, invistigadoris ku projétus di mestradu y di dotoramentu, através di atribuison di bólsas di studu na ária di studus linguístiku y di didátika sobri LKV;
5. Preofesoris-studantis na Mestradu di Kriolístika y Língua Kabuverdianu debe distribuídu un tenpu letivu mínimu pa es pode ten más disponibilidadi di invistigason, ku konpromisu di es skodje tema di disertason ki ta bai na linha di nissisidadi di Ministériu di Edukason;
6. Pa alén di Prémiu Pedro Cardoso, na área di literatura, ta sérba bon kriason di un otu prémiu na ária di jornalismu pa galârdua más y midjór krónika na kriolu, más y midjór reportájen, más y midjór uzu na artigus, entrevistas y notisiárius;
7. Ta sérba bon ki studiózus, invistigadoris, profesoris, skritoris, jornalistas y utilizadoris di língua matérnu, na aspétu formal, reúni, a vólta di un méza-rodondu, pa es fase balansu di kaminhu andadu, di Indipendénsia ti gósi, en matéria di afirmason y valorizason di língua matérnu, y pa es trasa perspetiva di es mesmu afirmason y valorizason, ku realismu, ku pragmatismu, ku patriotismu y ku bazi sientífiku;
8. Na prusésu di padronizason, debe dadu spesial atenson pa Eixu Nórti, en konfluénsia; y pa Eixu Sul, en konfluénsia. Konfluénsia Nórti-Sul, ô autonomizason Nórti-Nórti y Sul-Sul, debe ser razultadu di akonselhamentu di kes dôs purmeru konfluénsia ki, na un purmeru momentu, debe funsiona komu un spasu pilotu;
9. Kriason di un Strutura Interdisiplinar y Interministerial (Edukason, Kultura y Ensinu Supirior) ku inkunbénsia di:
· Realizason di un diagnóstiku profundu y abranjenti di situason linguístiku na Kabuverdi;
· Studu di inplikasons kultural, pedagójiku, sientífiku y ikonómiku di ofisializason di kabuverdianu;
-
Aprofundamentu y sigimentu di kistons ligadu ku instrumentalizason y padronizason di kabuverdianu, na un kontestu di variedadis, variantis y subvariantis diakróniku, diatópiku y diastrátiku.
10. Finalmenti, é bon ki relasionamentu entri purtugês y kabuverdianu ser saudável y konplementar; Y ki purtugês ki dja é lingua di nos kotiadinu formal, konkista más spasu di nos informalidadi; y ki kabuverdianu, k’é lingua di nos informalidadi anbiental, konkista más spasu di nos kotidianu formal.
Dja N fla, é si própi!


text:
Munti bacatelas ta fazi sis merda ki dipos es ta bem tchoma di musica
Nu sta vivi num geracon undi ki talento e dom dja ca ta importa. Ki ta importa e tra rabo. Minis sta tudo dodo na face, mininas tem ki tra foto di cadera pes bira famosas, rapazes dja bira pior ki mudjeres, e so selfie gosi, hahahahahahah. Guentis sem sta ta cre critica mas ao mesmo tempo criticando, ntem ki fla nhos, talento e um kuza ki ta sta na bo man, e um dom. Munti bacatelas ta fazi sis merda ki dipos es ta bem tchoma di musica, ki pa mi e poluicao sonoro. Es sta fadigadu so ku parci man es ta fazi di tudo pa parci, ridiculo man pamodi musica ki nhos ta fazi ca tem nada nel ninhum verdade e nada di corason na es. Resumindo e concluindo, si for pan parci ta fazi cenas ridiculo dexan continua ta ser ninguem, nta continua ta fazi nhas musicas si kre nunka nka conchedu. Mi tudo musicas kim ta fazi ta bem di coracon. Musicas kim ta fazi e tipo di musicas ki bu podi dexa pa otos geracon obi e toma como exemplo. Na Cabo Verde nu sta transmiti, pa kes novos gerason li so porcaria, Nhos acredita ma nta continua ta fazi musica ti ki nha dia ta tchiga, ma ca pan parci nau pan leba nha musica a um oto patamar. keli e pa tudo nhos fake ass motherfuckers ki pensa ma nhos sta fazi musica. Real recognize real, nhos podi tra rabo, ou marra panu e da ku torno, coitadus so gana parci. Ma nhos obi um kz, di li a dos dia nhos flan undi ki nhos bai ku nhos musica."


text:
Cazu toma es semana un “novo rumo” kuandu Tribunal di Santa Catarina manda Octavio Varela pa cadeia acuzadu di envolvimento na morte di si propi esposa.
Nome di es prufesor di EBI ê Octavio Varela ki ê també vereador na Camara Municipal de Picos, na concelho de Sao Salvador do Mundo.
Na madrugada di 22 di Agosto di 2014 Octavio txoma policia ta fla ma ê sai na rua pa telefona ta pidi ajuda pamodi 2 omi armadus invadi si caza na Achada Leităo undi pa alén d’el staba si esposa Dulcelina Tavares ki fika el so djuntu ku “bandidus”.
Kuandu policia txiga es encontra Dulcelina Tavares ta morri ku un tiro na cabesa di pistola “boka bedju. Inda es tenta socorrel mas Dulcilina kaba pa morri na kaminhu di centro di saude.
Cabeleireira di prufison, Dulcilina, ki era + konxida pa Dulce tinha 36 ano di idade. É dexa 3 fidju menor ( na altura + pikinoti tinha 6 mes).
Cazu foi noticiadu komu homicidio na sequencia di un assalto a ses rezidencia, un rezidencia ki era tambê restaurante y salon di cabeleireira. Octavia fla policia ma inda ê odja assaltantes ta fugi na carro mas ê ka konsigui identificaz.
ESQUEMA Y PREMEDITASON..
Cazu toma es semana un “novo rumo” kuandu Tribunal di Santa Catarina manda Octavio Varela pa cadeia acuzadu di envolvimento na morte di si propi esposa.
Juiz ki interroga Octavio inda decreta prizon preventiva pa + 4 individuos por envolvimento nes krimi (enfermeiro Domingos y Orlando , empresario Branco y mecanico Timor) .
Un otu individuo (Zito) sta també alegadamenti envolvidu nes “esquema” pa mata Dulce mas Tribunal di Santa Catarina ki konsigui provas sufeciente pa mandal cadeia ( e fika sob TIR, Termo de Identidade e Residencia ).
Tudo es individuos dja foi konstituido arguido acuzados di homicidio agravado ku “requintes de malvadez” ( odja video na kumentario). Tribunal nu entantu ka revela motivo nen kual ê envolvimento di kada “participante” nes krimi makabru mas tambe e ka dificil di bu imagina. fonte:ok


text:
"Sodadi Cabo Vede di nha infacia", Tudo jovem debi obi isso, Cabo Verde di Nos sta di Dor
"Maldadi ka bali pena... Nu tenta poi paz na nos corason... Mundu ka sta complicado, nos menti ki sta poluidu. Ka tem justificason pa tra vida di otu."
"Jovens, nu para, nu refleti, nu bai pa caminhu midjor pa nos sociedade.
Violencia é pior caminhu ki nu podi sigui.
Nta akredita na mudança, nta acredita na um Cabo Verde midjor. Nu tem ki tem mais amor na Curason"
Comentarios...
Luisa Garcia: "E verdadi, ami sima mi hm teni medo de bai Cabo Verde ti qui txon ta radja Tudu Bez quin obi alguns noticia Tao lamentavel si hm ta fika ku korazon la na pe. Achu qui um monti Di caboverdianos tene sodadi de quel cv la undi nu ta chintiba feliz Paz e seguro quel cv undi alguem tinha djeu Trosa ta chuchaba ku kumpahero, etc ami propi Ora's quin perguntada sobri cv hm ta flaba nos e poverty sin mas nos povo tem corazon de oru, nos era Rico de bondadi humildadi Paz e amor undi familia Ora's qui djunta k amigos e conhecidos nu ta kume nA rua um laranja ou mansa pa Tudu Familia nu ta partilha feliz e quel fruta ou kumida ta tinha djeu sabor qui bu ta kre mas audio sodadi Di quel tempo mas quanto mas nu tem um bokadinhu de confortu material nos alma sata diminui. Principalmenti nos mente. ainda bem qui deus sata bem toma Se mundo. Amem"
Fly Furtado: "Keila es gerason e frutu di gerasons pasadus. Kabu verdi e um país pikinoti mais e teni enfluencias d tamanhu d mundo kista bem pa TV net mídia em geral. Ka bu kulpu jovens pmd kes mas grandís tem mas kulpa kenha ki trazi drogas e jovens kenha ki trazi strela (bier baratu pa td jovens ) ku festivais de bebidas kenha ki sta bendes armas kenha kenha ki sta splora kes meninas pmd dinheru e kenha? Alguém sta ganhá ku isso td, e por isso ki nada kasta muda podi te muda mas pa krimi mas organizadu. Ses jogo e fazeu odja ma fadjas sta so na jovens jovens apenas sta reproduze filme kista na ses nkonssienti. Maiorias d krimi kumetidu na cv ka bem d jovens mas bem d topu. Nkurti bu vídeo, n'odja bu vontadi! Bu podi fazi algu pa jovens. Bu podi kumpra bons livros na promusons bu manda alguns jovens ki kria grupos pa fazi algu konstrutivu tem txeu. Tenta fala ku Hélio batalha Jorge braz. Nos sonho e vivi em paz mas alvez e precisu vontadi sima bu fla."


text:
Konxi es grupo di jovens na Merka ki sta “patrosina” alunos na Cabo Verde ku dinheru y material escolar
Nomi di es grupo ki bu podi vizita na facebook ê “The Wareham Cape Verde Support Team “ (Equipa di Wareham pa apoia Cabo Verde).
Grupo ê formadu pa 10 adultos y 9 “teenagers”, maioria di origen cabo-verdianu, tudu unidos pa kel mesmu vontadi di djuda alunos na Cabo Verde ki ten dificuldadi na adquiri material escolar ou mesmu na paga transporti pa bai scola. Modi ki es sabi? …Pamodi na mes di Febreru es grupo di jovens enton finalistas di Liceu di sidadi di Wareham, na estado di Massachusets, es grupo di jovens fazi un viagen pa Cabo Verde undi es odja “ku ses odju” prublemas ki certos alunos ta enfrenta…. Di volta pa Merka es rezolvi “djunta mon” pa angaria fundo pa djuda es alunos na CV. Desdi enton dja es angaria 6 mil dolares y 113 alunos na CV dja sta benefisia di es ajuda.
Pa kumpra laptops pa manda alunos ki es ta patrosina na Cabo Verde es grupo organiza sabado pasadu un noite dansanti ku kumida di Cabo Verde na sidadi di Wareham. Mas es kré fazi mutu + y es fla ma enkuantu es puder es ta kontinua ku es prujetu (es teni markadu venda di “lembransas” di Cabo Verde na festivais di veron, lavagen di carro, recolha di donativos frenti di super-merkados, etc). Si bu ta sta na Merka y si purventura bu odjaz ka bu squesi di da bu ajuda. Ka bu squesi també di da kel “like” di apoio li na ses pagina di facebook pa bu podi manti sempri informadu ku ses atividadi ou pa bu kontactaz diretamenti. fonte:ok


text:
15.5.12
AK ku se Lingua
Li du ta odja ku modé ke kriolo sta ser papiado. Kenha ke sabe fala Lingua kaboverdiana?
sinhor paroku_ bon dia_ du ten notadu ki dentu di seiu di familia ten perdidu algun valoris ku dekorrer du du tempu_ _ kuzé ki nho ta atxa ma sta na origen disu_ _
bon dia _ ah _ pa tudu ouvintis é bon dia_ partikularmenti pa komunidadi katolika de kabu verdi_ pa nos_ pa igreja katolika familia é viveirus da vida kristã_ selula bazi di sosiedadi_ pur isu_ el _ tudu akilu ki no nu debi faazi_ ki no nu podi fazi é poku_ _ ah _ pa nu manti es instituisãu na nivel ke lhe é devidu_ olhandu un bokadinhu pa sosiedadi_ partikularmenti_ pa komunidade parokial_ ali_ eh_ na parokia di nosa sinhora da konseisãu nu ten konstatadu ma di faktu_ familia sa ta perdi kel funsãu substantiva ki é propriu di familia_ familia sa ta perdi puderis y pujansa ao nivel de edukasãu e au nivel da orientasãu di valoris_ y naturalmenti ki nos nu ten staudu ta trabadja na sensibilizasãu_ di formasãu pa ki di faktu es instituisãu ki é tãu fundamental pa mundu_ _ y partikularmenti pa nos sosiedadi kabuverdiana _ pa ki seja un instituisãu ki ta kunpri kabalmenti se funsãu_ _
- pastor di igreja nazarenu fla_ ku independensia fazedu konfuzon ku liberdadi ku libertinajen_ _ sinhor paroku ten mesmu ideia des materia_ _
publema di_ di lebertinajen y liberdadi é ka un prublema ki ben di indipendensia_ si nu ben odja un bokadinhu_ mesmu a nivel _ah_ filzofikus nu ta persebi ma odja es publema ta ben mutu antis_ né_ antis di indipendensia_ ma mi_ naturalmenti_ ki ku indipendensia talves_ es konfuzãu entri akilu ki é jenuinamenti liberdadi y akilu ki é libertinajen_ kaba pa kria_ purtantu_ algun barraji ao nivel da orientasãu_ ah _ ah_ di familias_ y tanbe di alguns instituisões_ _ u ki nu ta pensa [...] tudu instituisãu debi trabadja pa forma ki haja uma klarividensia en termus di konseitu_ en termus di pensamentu_ en termus di atitudi sobri akilu ki é liberdadi_ purtantu_ liberdadi kuandu for vividu na plenitudi é ta kaba pa_ di faktu_fazi pisoas filizis_ _ y pa igreja katolika _ _ y_ Y_ dja nu ten un mudelu di liberdadi_ _ es mudelu di liberdadi é jezus kristu_ pur isu_ ki na tudu atividaddi ki no nu ta fazi nu ta aponta pa jezus kristu_ pamodi na el nu ta prendi ser livri.
Pulsar informativo, RNCV, 15 de maio de 2012
Etiquetas: ? transkrison...
Subscrever: Enviar comentários (Atom)


text:
Csar Key konta es storia triste, ki ta mostra si lembraça ku jovem Nadine ki perdi vida na mar
"Nadine era um minina sunhadora ! Um dia dipos de aula nu staba na sala ta troca ideias npurguntal: kuzé ki bu ta cre ser na futuru ? É flam mé cre ser Estilista ou Modelo nfla bu tem bom corpo y bom stilo Modelo ta da cu bu carra msm é flam brgd. Y smp é ta staba ta desenha vistuários pa mudjeres é gostaba bastante.
Kelotu semana la scola na intervalo nu comessa discuti até nu comessa luta. Nfica ku txew sinal de unha na piscos mas nunca ca passa de luto. Um semana dipos é ferias na dia seguinte y nu tinha planiado pa nu bai um passeia la Cidade Velha. Mas Nadine recusa. É fla nox ex professor pmd ki nu ca ta bai fazi kel passeio la, la mar! Y professor ca cria baba pmd ma nu ca ta carrega lenha ku material pa nu cuzinha mé midjor nu fazel na Cidade Velha. Mas Nadine y Ruben ca concorda ku ideia de professor. Y kel fim de semana ntinha ki bai dançaba na Somada y nca ta podia baba passeio y el Nadine é fica ta flam pa nu bai ma ta ser txew devirtido, mé ta fla Zezito y Kevin pa nu bai tmb. Mas nca podia faltaba show.
Logo ki maxi ki djam labanta nfica ku gana disiste de show y bai passeio pmd nha pensamentu sta só na nha colega. Dipos nsai nbai casa de nha amigo nparra astanta direpente nha broda txomado na mvl y coraçom dam pam. Alguns minutus dps é disliga mvl, ku tristeza na carra. Nfica ketu, dipos nha mano labanta perguntal kuzé ki sa passa? É fla nha mano ma broda flal ma dja ouvi acidente ku aluno la mar. Y primeiro alguém kim pensa nel é Nadine. Npurgunta nha broda é alunos de ki turma é fla mé alunos de turma D de professor José. Nlabanta ncorre pa mar ninguém ka ta consigui pegaba mi pmd nfica traumatizadu ku notícia y quando nta txiga mar ncontra ku nhas colegas de turma nta purgunta kenha ki ka sta ku nox mas ninguém ca ta consigui rispondem pmd es sta traumautizado tmb. Ntxobi pa es tudo mas nca odja Nadine. Y broda flal: Infilismente Nadine, Rubem , y Professor José ca resiste ! Ncai de joelho ca sabi kuzé kin ta fazi.
Triste mesmo. Descansa em paz Nadine Rubem E José Medida.
Nhox ta permanece eternamente na nha vida. Y nta canta pa nhox ti dia kim ca sa rispira mas. Rip."


text:
kuze ki nhos atxa di es compra, sera ke exageru ou sta dentu di possiblidade?
NHU POI ES CARRO NA LEILON …
Dizimola nhu poi es BMW topo de gama na leilon pamodi ka ten nesesidadi di prezidenti di un Camara pobri sima di S. Miguel ou di kualker otu Camara di Cabo Verde di “roda” nun mákina di luxu sima kel li, un makina ki nhó própri dja nhú fla ma kusta povu kontribuinte 6 mil y 400 kontu ( 58 mil euros) enkuantu imprensa sta fla ma na merkadu nasional es veiculo ta kusta mutu + ( Nhu ka ten medo di Tribunal de Contas?)
Mas pa alén di es 6 mil y 400 kontus ki sima dja nhu fla nhu tra diretamenti di kofri publico pa kumpra es carro, kantu dinheru ki Camara di S.Miguel ta ben gasta pur ano pa paga seguro y manutenson di es BMW ki ka ten ninhun sirbintia pa populason ?
Nau…
Nu ka mesti nen trazi pa li tudu kes prublemas y dificuldades ki povu di S.Miguel ta enfrenta pa prova nhó ma es negócio ki nhu fazi ê un absurdo. … Nhu ka odja ma e un barbaridadi kumpra un carro pa es presu pa uzu excluzivu di sinhor prezidente? Manias di grandeza? Megalomania?
Kualker ki for motive ki leba nho a fazi es negócio nu sta pidi nhó ku tudu edukason pa nhu poi es carro na leilon. … Certamenti ta parsi alguen ki ta da mutu + di 6 mil y 400 kontu pa es ‘topo de gama” y ku parti di es dinheru nhú podi kumpra un carro normal di uns 2 mil kontu pa sinhor prezidenti di Camara pasia n’el ( conselho di S.Miguel nen e ka grandi) y ku dinheru kit a resta nhu podi kumpra pur izemplu un mini-autocarro pa leba mininos scola ou enton un ambulansia pa transporta doentes.
NHU POI ES CARRO NA LEILON, SENHOR PREZIDENTI
Kel li ê unico forma, senhor prezidenti….
Kel ê unico forma di nhu sai ku rostu labantadu di es es enkrenka ki nho própi ki entra nel y ki sta envergonha povu ki vota na nhó.
Atenciosamente.
(Da un”like” ou partilha si bu sta d’akordu)"


text:
Fonfon bai pedi bedjera pa nsina-l faze mel.
Bedjera: bu ta cumensa ta cata kes midjor flor...
Fonfon: ná, ná ná! kel li dja-m sabe. Pasa mas pa frente!
Bedjera: anton faze bu mel...
Te oje Fonfon ta fla: "culpado é Bedjera ke ka nxina-m faze mel dreto".
Ka nhos ardiga: Un dia N ta conta nhos kel storia li dreto
(...) Efetivamenti, pa un dependenti kimiku, midjor manera di vive prosimus minutu, e konsumi mas droga. Entretantu, kel la ka e soluson rasional a longu prazu. Partikularmenti, e tremendamenti irasional i dezumanu pretende (pa nu pode kontinua ku nos visiu) visia tanbe kes ki inda nen ka nase.
Sr. Rocha provavelmenti obrigadu, atraves di purada, dikora ortografias di palavras na purtuges. I pabia dja el dikora, gosi es ortografias sa ta parse Sr. Rocha sinplis. Si Sr. Rocha ka leba purada, na poku el odja kolegas disel ta leba.
Sr. Rocha ta skese di kes kriansa ki inda ka nase i ki ta ben pasa pa mesmu sofrimentu ki el Rocha pasa pa dikora.
Ora, si sientistas dja diskubri forma di kaba ku es sofrimentu pa jerasons futuru, e irasional i dezumanu kre kondena futurus jerason a es sofrimentu dibaldi na skrebe lingua KABUVERDIANU, lingua ki nos ki ta manda nel.
I e isu ki kre kes ki sa ta defende alegadu “ortografia etimolojiku” pa lingua kabuverdianu – es sa ta defende sofrimentu pa nos desendentis. Tudu justifikadu ku kel li: DJA NU ABITUA.
Storia di Umanidadi e un suseson di mudansas, di substituisons di uns abitu pa otus. So abelha ki sa ta faze mel di MESMU manera dja ten milharis di anu... (...) pa lere tudo


text:
Santa cruz: Assosiason "Djunta mo" ki sa faze bem pa ses comunidade
odja video
Palavras di Coche Alfama, presidente de associason Djunta mo: "antis d tudo, inta gostaba d agradeseba tudo kenha k djudano d forma direto i indiretamenti a fazi es grandi trabadjo, brigado pa nhos tudo. infelizmenti video e kurto katada pa mostra tudo nos trabadjo, mas keli tada po odja d kuze kinsa fala, ntivi un enkotro ku 49 familias d diversas zonas d konselho d SANTA CRUZ, undi kin tevi prazer d bai obi i odja ses situasao d vida, alguns ta vivi ku menos 100$ por dia, otus ta vivi d bokado d vizinhansa, sen minina kondisons d vida, o seja ta vivi nun pobreza xtrema! sen kaza apropiado, sen saniamento baziko, sen trabadjo, o seja sen nada. SANTA CRUZ e 4 konselho mas grandi d Cabo Verde, i un dos mas pobri d cv, undi k 54,7% e pobri, i serka d 19,3% ta vivi baxo d linha d pobreza, o seja na mizeria, nha pergunta e, kuze k nos kamera sa fazi pa nos konselho?? alguem podi responden... so pan finaliza. nos konselho ten tudo pa ser midjor d Cabo Verde! nu sa mesti alguem kapacitado i komprimito ku nos konselho!!!"


text:
(…) Amílcar Cabral foi assassinadu pa dirigentis di PAIGC. Ê dirigentis di PAIGC ki trai i ki assassina Amílcar Cabral, na basi di o kê? na basi di intriga. Ê guentis ki ta fla Mi ê Amílcar Cabral, mi ê PAIGC, ami n ta difendi Cabral. Má ê xefi di ses segurança, xefi di se guarda costa, dirigenti di PAIGC, ki mata Amílcar Cabral; pamodi intriga, pamodi sedi di poder, pamodi ca rispeta scolhas ke fêtu pa Amílcar Cabral ki luta, ki da sê vida, da sê sangui pa Independência de Guiné i di Cabo Verde. E n crê pidi nhôs. Nhôs pensa dia 7 de Agosto na kel sangui dirramadu pa Amílcar Cabral ki morri por causa di intriguistas, ki morri por causa di guentis ki ca ta rispeta, ke ca leal, ke ca amigu (…)
Vila Nova, 22 de Julho de 2011


text:
prisão preventiva pa policial acusado di matar jovem na esquadra
Pa familiaris ( y non so) es joven ki ta moraba na Pensamento foi vitima di brutalidadi policial, + precizamenti di pauladas ki ê recebi di un agente di nome Manu ki atxal dentu di si kaza na zona di Pensamento.
Autopzia ben indica ma Helder emorri di múltiplos traumatismos ( pa alen di un xoki di hipoglecemia) mas policia sempri nega acuzasons di brutalidadi, kuza ki leba governo a abri un inkeritu pa “apura factos”....Na siguimentu inkeritu 9 agentes di Brigada Anti-Crime foi suspensus y labantadu un prucesu disciplinar kontra agentes ki staba di servisu na eskuadra y també kontra propi kumandanti adjunto di es eskuadra ki aparentimenti nega presta sokorru a es joven kuandu ê sta xintiba “mal” dentu di cela.
Kazu toma un novu rumo es tersa-fera 15 di Maio kuandu Tribunal di Praia disidi manda pa kadeia di forma preventiva es policia ki atxa Helder dentu di si kaza na zona di Pensamento.
Manu ten ki spera julgamentu na kadeia di S.Martinho. fonte:ok
relacionado: Video: Familiares do Jovem Hélder Fernandes acusam o agente da BIC "Mano Policia" de assassinato


text:
VIVE SIMA UN KRISTON
Uza publikasons ku sabedoria
Jizus fla: ‘Nhos resebe di grasa, nhos da di grasa’. (Mt 10:8) Nu ta sigi es órdi klaru di Jizus, pur isu, nu ka ta kobra ningen pa Bíblia ô publikasons ki nu ta da-s. (2Co 2:17) Má, kes publikason ten verdadis inportanti di Palavra di Deus. Pa publikasons mandadu pa tudu kongregasons na mundu interu, ta fazedu txeu sforsu i ta kusta txeu dinheru. Pur isu, nu debe toma sô kel ki nu meste.
Uza sabedoria óras ki bu ta da publikason pa otus algen, mésmu na tistimunhu pa públiku. (Mt 7:6) Envês di sô da publikason pa ken ki sta ta pasa, nu debe faze sforsu pa tenta sabe si es tene interesi. Bu ta pode responde sin, peloménus un di kes pergunta ki sta na kuadru? Si bu ka konsigi sabe si un algen tene interesi, é midjór bu da-l un folhetu pikinoti. Má, si el pidi un revista ô otu publikason, nu ta fika kontenti di da-l el. — Pr 3:27, 28.


text:
Irmon Kabuverdianus, Nu Uza Y Divulga Alfabétu Kabuverdianu Ofísial(AK, ex-ALUPEC)
Wednesday, April 25, 2012
MÉZA RODÓNDU SOBRI KRIOLÍSTIKA NA MASSASOIT COMMUNITY COLLEGE
Monday, April 16, 2012
GRANDE CELEBRAÇÃO: OS PECOS TRANSBORDOU GENERATIOS COM SHOW MUSICAL SUI-GENERIS
Tuesday, April 10, 2012
4 DI ABRIL, PRÍNSIPIU DI BU FIN!
Sima pinton ki morré na óbu
Bu nterradu dia 4 di Abril, ka nobu
Nha Vija Maria ta bai bu dianti
Pa trás bu ka dexâ nada, nen sodadi
//
Bu fin dja sta pértu
Ka ta ten nen padri, nen térsu, bera di bu arka prétu
N aguenta-bu te undi N ka podeba más
Bu troka inférnu pa paraizu di bus rabéntas
//
Mi sén bo
N fika midjór ki mininu ki perde se ponba
Bu ka merese nen nha disprézu
//
Dufuntu dja avizaba mi
Ma kenha ki ka ta obi ta odja
Ale N ta ozerba Mérka y Mundu ki sta na móda …